Wikipedia:Kumuniezh/An davarn/sizhunvezh 37 bloaz 2007 - Wikipedia\nWikipedia:Kumuniezh/An davarn/sizhunvezh 37 bloaz 2007\n1 10/09/2007 — 16/09/2007\n1.1 Fundraiser 2007 – Buttons and Banners\n1.2 Tennañ tiredoù lemm\n1.2.1 Respont evel merour: klask sklaeraat an traoù\n1.4.1 Respont ha kinnig\n1.5 Stumm pennañ an anvioù-lec'h hag an anvioù-tud estren\n1.5.1 Respont ha kinnig\n1.5.2 Pajenn gaozeal ispisial nevez gant kinnigoù resis\n1.6 Kollok war wikipedia\n10/09/2007 — 16/09/2007\nskrivañ un dra bennak er seizhvet sizhun ha tregont eus 2007 | An davarn | sizhun a-raok — sizhun a zeu\nFundraiser 2007 – Buttons and Banners[kemmañ ar vammenn]\nTennañ tiredoù lemm[kemmañ ar vammenn]\nPa vez tennet tiredoù diwar ar gerioù er yezhoù all e vez distrujet al liammoù []. Marteze e vije mat leuskel ar yezhoù all evel m'emaint. Rufus 14 Gwe 2007 da 02:31 (UTC)\nAl liammoù-se ne gasent da bennad ebet c'hoazh. Padal e ve mat dit en em soñjal war kaoz al liammoù etre pennadoù peogwir az teus tennet lod eus ar pennad Stad hag e vez gwelloc'h chom hep ober pa vez ket ezhomm, gwir eo--Kadwalan 15 Gwe 2007 da 13:08 (UTC)\nRespont evel merour: klask sklaeraat an traoù[kemmañ ar vammenn]\nHervez em eus gellet gwelet dre geñveriañ istor ar pajennou liammet kentereze emañ ar gwir gant Kadwalan, da lâret eo e oa bet tennet kuit an tiredoù diouzh pep o anv portugalek (d.s. Ceará > Ceara) pa oa bet brezhonekaet gantañ ar pezh a oa bet chomet e saozneg d'an 11 a viz Gwengolo 2007 (s.o. ) keit ha ma oa bet savet ar pennadoù o klotaat gant al lec'hioù se un nebeud devezhioù diwezhatoc'h gant Rufus, d'ar 14 ha d'ar 15 a viz Gwengolo 2007 (s.o. ). Dre ma oa bet savet ar pennadoù da c'houde ne oa ket bet tu da derriñ al liammoù davete meneget war pajennoù all.\nMerour (Neal) (Kaozeal) 15 Gwe 2007 da 09:57 (UTC) 15 Gwe 2007 da 14:07 (UTC)\nWar a seblant e tenne afer al liamm torret d'al liamm etrewiki e-traoñ ar bajenn o kas davet ar wiki e portugaleg: [[pt:Anexo:Lista de municipios do Brasil]] reizhet > [[pt:Anexo:Lista de municípios do Brasil]] Neal (Kaozeal) 15 Gwe 2007 da 18:38 (UTC)\nSkuizhus[kemmañ ar vammenn]\nLiammoù ha ne gasent da bennad ebet? Peogwir eo bet tennet an tiredoù lemm gant Kadwalan (perak?) eo torret al liammoù gant ar pennad portugalek, hep kontañ ar re all. Gouzout a ran a-walc'h peogwir emaon o klask adkempenn! Evit diaesaat al labour, ne oa ket gwelloc'h.\nAr re-se ne'm boa ket gwelet. Arabat ankounac'haat lavaret e oan o paouez treiñ ur bajenn penn-da-benn lezet ganit e portugaleg. Graet eo bet ganin diratozh o labourat en un doare emgefreek. Souezhet on o welet an trouz bras graet gant Rufus amañ evit distarajoù e-lec'h reiñ din da c'hoût diardoù, din da renkañ an traoù. Daoust hag un abeg hiniennel e vefe? --Kadwalan 15 Gwe 2007 da 13:08 (UTC)\nMe 'garfe e vije embannet sklaer eo difennet-groñs torriñ liammoù. Ha d'an eil tro, kastiz Rufus 15 Gwe 2007 da 07:43 (UTC)\nDre ma'z eo liammet sklaer ar gaoz-mañ gant ar pezh oa skrivet diwar ma fenn a-raok ne c'hellan ket 'met pediñ merourien all da lâret o soñj diwar emzal'h Rufus em c'heñver ha da c'houlenn gantañ sioulaat. Ent personel e kav din ez eus doareoù speredekoc'h da labourat ha da renkañ an dizemglevioù, evel an hini zo e-touez pennaennoù ar wiki : kaozeal hag en em glevout. --Kadwalan 15 Gwe 2007 da 13:08 (UTC)\nStad[kemmañ ar vammenn]\nDiouzh a welan ez eus brezelig etre Rufus hag Kadwalan da c'houzout penaos skrivañ, stad pe Stad. Dre ma n'eo ket bras ar c'hemm ha dre ma ne cheñch ket danvez ar pennad, e kav din e vije mat dezho paouez ur pennad, amzer da dud all reiñ o soñj ha klask kavout un diskoulm a blijo d'an holl (:-)). Evidon-me ne seblant ket din bezañ pouezus, ha war a seblant n'eus nemeto diwar ar pemp den zo bet o labourat war ar pennad-se, o defe ur soñj resis war se (sellit ouzh istor ar pennad http://br.wikipedia.org/w/index.php?title=Stad&action=history). Klaskomp kavout un diskoulm a-stroll, ma c'hellomp...--Llydawr 14 Gwe 2007 da 16:17 (UTC)\nN'eus brezelig ebet eus ma ferzh met tremen a ra Rufus war ma lerc'h evit kemmañ ar reizhadennoù am eus degaset, hep klask kaozeal tamm ebet. Displeget em eus c'hoazh ar rag hag ar perag un tu bennak. War bajenn kaozeadenn Benoni, me 'gred. Kavout a ra din edo a-du ganin. Kit da lenn ar pennad Stad e geriadur an Here pe e geriadurioù all ha 'weloc'h e vez implijet ar bennlizherenn evit ar ger Stad pa dalvez kement hag un aozadur. An doare-se da skrivañ a gaver dija en Notennoù diwar-benn ar Gelted kozh gant Mordiern. Ne ran eta nemet heuliañ ur boaz kozh a-walc'h hag implijet c'hoazh e peurunvan. Skuizhus ha bugel a-walc'h e kavan emzalc'h Rufus, ret eo lâret, rak traoù all am bez d'ober amañ. --Kadwalan 15 Gwe 2007 da 12:52 (UTC)\nD'am soñj eo ret lakaat Stad pa vez kaoz eus an aozadur politikel. Koulskoude eo stad ur ger gant meur a ster dezhañ. Kavout a ran gwelloc'h ober gant riez bewech ma vez ar c'haoz war ur Stad "souverain". Ret eo mirout Stad evit ar Stadoù kevredadel hag ar gerioù kevrennek (deskadurezh-Stad, da skouer). Ya, difennet eo lakaat lizherennoù bras e kreiz ar gerioù hervez ar c'hod tipografez gall, met n'hon eus ket da skrivañ e galleg amañ. ;-) --Ch. Rogel 15 Gwe 2007 da 21:02 (UTC)\nSellet em eus ouzh an Notennoù diwar-benn ar Gelted Kozh, meneget gant Kadwalan. War ar bajenn 145 em eus kavet ar ger skrivet « Stad », gant ul lizherenn vras. Met war ar bajenn 136 em eus gwelet anezhañ skrivet « stad », gant ul lizherenn vihan. Setu m’eo diaes lavarout e vije un dibab sklaer gant an oberenn-se. Ha war ar bajenn 145 ivez em eus gwelet ar gerioù « Impalaeriez » ha « Douar-bras » skrivet gant lizherennoù kentañ bras. Ne gav ket din e c’helljed lavaret e ranker skrivañ an daou c’her-se atav gant lizherennoù-tal bras. Ar pezh a c’hoarvez en degouezhioù-se eo ar pezh a anver e galleg « antonomase inverse » (sellit ouzh http://fr.wikipedia.org/wiki/Usage_des_majuscules_en_fran%C3%A7ais a ro skouerioù Nation, État, Dieu, Homme pe ouzh http://en.wikipedia.org/wiki/Capitalization a ro skouerioù gallek État hag Église). E galleg e vez kavet stank evit ar ger État. N’eo ket heñvel avat er yezhoù all (en:State. ca:Estat...). Hag e brezhoneg neuze ? Mard eo gwir e kaver Stad gant un S bras e geriadur an Here, ha ma’m eus lennet Stad ivez el levr Istor-Geografiezh 6vet embannet gant TES, ne’m eus kavet roud ebet eus an dra-se em levrioù yezhadur. Frañsez Kervella, un den a ouie diouzh reolennoù ar brezhoneg skrivet koulskoude, en deus skrivet « stad » atav gant ul lizherenn vihan en e heuliad pennadoù embannet war al Liamm dindan an titl « Un damsell war istor Stadoù Unanet an Amerik » (er bloavezhioù 1977-1978). Ne vez ket graet heñvel gant an holl eta ! Klasket em eus skouerioù gant Google ivez evit gouzout petra a gaver er skridoù zo bremañ (o kemer ar ger « stadoù », aesoc’h eget « stad » zo ur ger re verr) : ma lakaer a-gostez ar skouerioù gant « Stadoù-Unanet », em eus kavet an hanter gant ul lizherenn vras hag an hanter all gant ul lizherenn vihan. E-touez ar skouerioù gant « stadoù » (gant ul lizherenn vihan) e c’heller menegiñ http://www.udb-bzh.net/article.php3?id_article=57&lang=fr (lec’hienn an UDB), http://perso.orange.fr/rbg/istgeo/6iprgm01.doc (kentelioù istor ha douaroniezh), http://segoubreizh.free.fr/temoignages.htm (danvez ur pennad embannet war ar gazetenn Ya !)... War Wikipedia e vez kavet an daou ivez, e pennadoù embannet a-raok na vije Kadwalan ha Rufus o sevel pennadoù...\nDre ma welan e vez kavet an daou, ha dre ma n’hon eus abeg ebet da heuliañ skouer ar galleg, e kinnigfen a-walc’h, n’eo ket erbediñ skrivañ « Stad » nag erbediñ skrivañ « stad », met lezel an dud d’ober evel ma karont… Kement-se a dalvez evel-just e rankfed doujañ d’an daou zibab ha chom hep degas kemmoù er pennadoù. E pennad ar ger « stad » end-eeun e vefe ret menegiñ e vez kavet an daou. --Llydawr 18 Gwe 2007 da 06:43 (UTC)\nLlydawr ker, trugarez da gemer perzh er gaoz gant arguzennoù resis. Seblantout a ra din avat e kaver Stad gant ur bennlizherenn e geriadur Vallée, e geriadurioù an Here (2 embannadur zo bet), e geriadur ar Glev, er geriadur Broadel savet gant R. Hemon, e geriadur brezhoneg-saozneg R. ar Porzh, e geriadur an armerzh, e geriaoueg enlinenn an Ofis. Seblantout a ra din ez eo a-walc'h evit erbediñ implij ar bennlizherenn.\nKavet em eus ivez :\n"peder c'holonenn ar Stad" (GWALARN 10 p33)\nun doare Stad kevredet (SKETLA SEGOBRANI III p.55)\nne chomas eus a Stadoù sant Per nemet ur pannik krenn a zouar en-dro da Rom Istor hor Mamm zantel an Iliz. Kerne. Desmoulins. Landerne. 1893..p.231\nhep kretadur a-berzh ar Stad, tr. « sans garantie du gouvernement , Vallée p 329\nyezh an embannoù graet gant ar Stad (Notennoù db ar Gelted kozh, p 146)\nenskrivadurioù a-berz-Stad (Notennoù db ar Gelted kozh, p 145)\npeder c'holonenn ar Stad, Gwalarn X p 33 (Abeozen)\nAr Stad ledenezat (Enez ar vertuz)\n- N’ez eus nemed ar Stad hag a hallfe ober an dra-ze. Ni n’or-beus ket aotre (Keit ha ma vo esperañs LAGADEG Yann-Vadezour)\n"Ar Mell Pod Melen ?" a c'houlennis, souezhet. "Morse ne glevis meneg eus un anv ken iskis bet roet da unan bennak eus listri ar Stad gant ar C'hallaoued! Ha n'eo ket eus Melpomène a vennit komz ?"(Kontadennoù Kerne p 92)\n« O ! ra vehet milliget, pennoù Stadoù », (Kammdro an Ankou, 3-09-1915.- embannadurioù disheñvel zo : « O ! reveet miliget, penneu Stadeu »)\n- Ret eo deomp sevel gwer an dorioù ha derc'hel hor mouchedoù àr hor fri : nend eus ket a harz. Nag a Vretoned a zo kouezhet amañ, e-kreiz o nerzh, evit difenn ur Stad ha n'en deus graet, a-c'houde kant ha kant vlez 'zo nemet c'hoari an dall d'o bro !, (Kammdro an Ankou, 16-09-1914)\nAnv a rez eus disoc'hoù un enklask war Google. A-du e vi ganin moarvat evit lavaret e kaver a bep seurt war ar gwiad e forzh petore yezh hag ez eo arvarus-kenañ gwiriañ reizhskrivadur ur ger war-bouez un enklask gant Google. Kavour a reer a-wezhioù kement a skouerioù skrivet fall hag a skouerioù skrivet mat. Lakaomp e c'hallomp stadañ e vez graet hanter-hanter memes tra. N'eo ket abalamour da se e c'haller ober un dibab eus an doare-se da skrivañ da'm soñj. Pas evit ar pep brasañ eus an dud d'an nebeutañ. Ne soñj ket din o dije bet tro kalz a dud d'en em soñjal war ar c'hraf-se. Skrivañ a reont hep pennlizherenn abalamour ma'z eo un anv divoutin e-giz ma c'hoarvez ivez e galleg gant kalz tud. (menegiñ a ran ar galleg amañ abalamour ma kaver ivez ar ger Stad gant ur bennlizherenn ennañ, ne gemeran ket skouer diwarnañ)\nEvit a sell pennadoù Kervella hag ar fed ma kaver hag an Notennoù, ne nac'han ket ez eus bet skrivet hag e vez skrivet c'hoazh mod all gant tud zo. C'hoarvez a ra vat gant ar brezhoneg evel gant ar yezhoù all pa'z int bet kelennet er skolioù d'un niver bras a dud. Diazezet e vez reolennoù pe doujet e vez muioc'h ouzh ar re a oa evit na veze graet a-raok. Ar skridoù n'int ket tra un nebeud lenneien ken, gant o doareoù skrivañ dezhe o-unan a-wezhioù, met hini un niver a dud o deus ezhomm gouzout penaos skrivañ er memes doare. Abalamour da se e soñj din e ranker mont da-heul al levrioù dave a-vremañ a ya o-unan da-heul ur boaz kozh a-walc'h ha pa ne vefe skrivet du war wenn. Kalz a draoù a-hend-all n'int ket skrivet er yezhadurioù. Gortoz a rimp ur Grévisse brezhoneger evit displegañ an traoù-se dimp tout... Setu aze. Skrivañ a ri evel 'teus c'hoant, evel just, met din-me ez eo gwell lakaat ur bennlizherenn. A galon --Kadwalan 21 Gwe 2007 da 08:41 (UTC)\nEvezhiadenn: Ma c'hall pep hini skrivañ evel ma kar, ne vo ket evel ma karfe Kadwalan e rafent, hag e ranko-eñ paouez da gemm skridoù ar re all diwar e santimant.\nYezhadur: Arabat e vije ankouaat sellout un tamm ouzh ar yezhadur, ha n'eo ket ouzh ar skridoù kozh hepken, ma veze skrivet Stad e doare ar galleg, boazioù kozh zo (boazioù hengounel, eme lod) n'eo ket mat derc'hel dezho peogwir int boazioù, ha boazioù fall, ha poell ebet dezho, rak n'eo ket ar boellegezh eo perzh talvoudusañ ar boazioù .\nHervez reolenn an anv boutin, ne vez skrivet gant ur bennlizherenn nemet an anvioù boutin implijet evel pa vijent tud, pe doueed, pe traoù sakr, divoaz (divoutin eta):\nan Iliz, an Aoter, ar Stad, an Arme, ar Galloud, al Levr (ar Bibl).\nDa neuze e kinnigan lakaat ar reolenn da dalvezout, ha n'eo ket hec'h ankouaat e mirdi ar c'hozh traouachoù:\nskrivet e vo ar Stad pe ar stad hervez a garo an dud\nkoulskoude, evel ma skrive Rogel gant furnez, e vije ret ober ar c'hemm etre ar Stad (lakaomp ar Stad alaman hiriv an deiz) hag ar stadoù ( al lënder) ennañ, ha heñvel gant stadoù unanet Amerika (50 anezhe, hep Irak) ha Stadoù Unanet Amerika (ar stad dizalc'h),\ntud zo a ra ar c'hemm riez/stad, da neuze n'eus mui a "Stad": ar Riez, hag ar stadoù, ha mat pell zo, ur gaoz all eo, met tost-kar\nskrivet e vo ur stad, evel-just, evel un iliz, un arme\nne vo ket difennet (en anv petra?) skrivañ ur Stad, e degouezhioù zo, evel e-barzh :Azeuliñ a rez ur Stad madelezhus evel un Doue\nskrivet e vo "stad" war lerc'h anv Rio de Janeiro, evel ma vez skrivet "kêr", gant lizherennoù bihan: Rio de Janeiro (stad) , ha Rio de Janeiro (kêr).\nPa soñjan, gwelloc'h e vije lakaat ar gaoz-mañ gant ar bajenn stad . Bianchi-Bihan 21 Gwe 2007 da 09:57 (UTC)\nGraet Benoni (Kaozeadenn) 21 Gwe 2007 da 10:41 (UTC)\nStumm pennañ an anvioù-lec'h hag an anvioù-tud estren[kemmañ ar vammenn]\n1. Betek-hen eo bet graet (hogozik) atav gant stumm orin leun an anvioù-lec'h hag an anvioù tud estren skrivet gant al lizherenneg latin -- estreget ar re gante ur stumm brezhonek hengounel -- evit titl ar pennadoù pennañ ha savet akasoù, bewezh mar bez ezhomm, diwar stumm damheñvel hep tamm sin diakritek ebet evit aesaat ar c'hlaskoù, d.s:\nA galon, Merour (Neal) (Kaozeal) 15 Gwe 2007 da 09:57 (UTC)\nMe zo a-du evit lakaat ar stummoù orin (gant sinoù diakritek ma 'z eus anezho) evel titloù, met pas evit ar gêrioù a zo dezho ur stumm hengounel e brezhoneg (Pariz, Londrez, Jeruzalem, Bourdel, Kaero, Vienna, Aljer, Damask, Kergustentin, Kergent, Varsovia, Moskov, Sant-Jakez a Gompostel, Kopenhagen hag un toullad all). Ret e vo bezañ war evezh pa vo skrivet anvioù turkek zo : İzmir gant un i bras hag un poent a-us a zo gwir anv ar gêr. --Ch. Rogel 15 Gwe 2007 da 21:02 (UTC)\nPajenn gaozeal ispisial nevez gant kinnigoù resis[kemmañ ar vammenn]\nSavet am eu ur bajenn arbennik evit kaozeal pelloc'h ha siouloc'h diwar-benn an dachenn-mañ enni krafoù resis a ginnigan evit dont da vezañ ur politikerezh envel ofisiel ma vo tu da dizhout ur c'henemglev a-stroll ledan diwar o fenn: Wikipedia:Kendivizoù reolata/Stumm pennañ anvioù-lec'h hag anvioù tud estren/Kinnig\n--Neal (Kaozeal) 16 Gwe 2007 da 10:56 (UTC)\nKollok war wikipedia[kemmañ ar vammenn]\nSetu ul liamm davet ur kollok war wikipedia e Pariz. Marteze e vo lod ac'hanomp dedennet da vont d'ober en un dro, da skouer evit degas da soñj ez eus ur gudenn broadelour gall war ar wikipedia gallek . Benoni (Kaozeadenn) 16 Gwe 2007 da 22:57 (UTC)\nAdtapet diwar « https://br.wikipedia.org/w/index.php?title=Wikipedia:Kumuniezh/An_davarn/sizhunvezh_37_bloaz_2007&oldid=225241 »\nKemmoù diwezhañ degaset d'ar bajenn-mañ d'an 21 Gwe 2007, da 10:41.


Pajenn:Marigo - Buez ar Saent.djvu/136 - Wikimammenn\nPajenn:Marigo - Buez ar Saent.djvu/136\nho prassa mæstr ? Piou ê ho guella mignoun ? Piou en deus ho crouet-hu, ho prenet, ho conservet ? Piou en deus bet bete vrema muy a garantez evidoc’h ? Digant piou e esperit-hu receo muy a vadou hac er bed-mâ hac er bed-all ?\nMa teufe daou eus ho mignouned da c’houlen digueneoc’h ur pligeadur, pehini ne oufac’h accordi nemet da unan, evit pehini anezo er greac’h-hu ? Certenamant evit an hini a ve ho prassa mignoun : grit eta evelse ive e quènver Doue.\nAr pemzecvet devez a viz Fevrer.\nSANT MALC, HERMIT.\nSant Jerom pehini en deus scrivet buez ar Sant-mâ en devoa clevet gantâ e-unan an oll circonstancou eus e vuez, hac en deus-ii leset dre scrid evel un instruction propr, quen da gorrigea ar re a vanq a fermete, pe a fidelite d’o vocation, quen da gouraichi ar re pere o veza antreet en hent eus ar vertuz, a so spountet gant an difficulteou a rancontront.\nSant Malc, guinidic eus a Syrii, a istime quement ar chastete, en e yaouanctis, m’en devoa horrol ous an distera tra control d’ar burete. E dad hac e vaot oc’h e velet en oad, a songeas d’e zimizi. Represanti a eureu dezo penaus n’en devoa quet a inclination evit ar stad-ze ; discleria a eureu memes penaus en devoa cals a repugnanç ; mæs e dad, pehini n’en devoa quen mab nemetàn, hac a gave ur fortun vad, a fallas dezâ e gontraign. Ne heane oc’h e c’hourdrous, ha quement er persecutas, ma voe obliget da sortial, secretamant eus e dy. Souden goude-se en em dennas en deserz a Galciid, e pelec’h, o veza cavet ur Gommunaute a Hermitet, e c’houlennas ar c’hraç da veza recevet en o zouez.\nGoude m’en devoa tremenet gant-o meur a vloaz, er pratiq eus ar binigen, en ur dànva en e solitud an\nAdtapet diwar « https://br.wikisource.org/w/index.php?title=Pajenn:Marigo_-_Buez_ar_Saent.djvu/136&oldid=134232 »


Spiritus asper - Wikipedia\nAr spiritus asper (diwar al latin “analañ garv”) pe dasy pneuma (diwar ar gresianeg δασύ) a zo anv ur sin diakritek implijet gant ar reizhskrivadur liestonel evit skrivañ ar henc'hresianeg. Ne vez ket implijet ken neuze hervez reolennoù ar sistem untonel rak aet eo da get ar son [h] diouzh ar gresianeg a-vremañ.\nLakaet e veze a-us pe da gleiz ur vogalenn evit merkañ ur vogalenn e penn-kentañ ur ger (pe eil vogalenn un diftongenn) distaget dre c'hwezhañ gant [h] en he raok.\nImplijet e veze ivez gant al lizherenn |rho (ρ) a-wechoù.\nSañset e oa bet diorroet ar sin-mañ diwar implij un hanter eus al lizherenn eta (H) ├ implijet gant rannyezhoù gresianek zo evit ober diouzh ar son [h]. Abaoe an grennamzer e vez skrivet gant stumm ur c bihan:\nἉ- Ἑ- Ἡ- Ἱ- Ὁ- Ὑ- Ὡ- Ῥ.\nImplijet e veze ivez ar sin-mañ evit skrivañ henslavoneg an iliz gant al lizherenneg kirillek a-gozh evel-hen: ◌҅.\nAdtapet diwar « https://br.wikipedia.org/w/index.php?title=Spiritus_asper&oldid=1943720 »


Kaozeal:Loeiz XIV (Bro-C'hall) - Wikipedia\nKaozeal:Loeiz XIV (Bro-C'hall)\nemen emañ ar pennad? Shelley Konk 11 Ebr 2007 da 04:20 (UTC)[respont]\nUnan arall en deus savet ur pennad nevez Loeiz XIV Bro-C'hall, cf. an davarn (???) pe ul lec'h arall. D'am soñj e ranker gober gant Loeiz XIV a Vro-C'hall, met an hini all b'eo ket akord ganin... A galon. Klaod. Kadbzh 11 Ebr 2007 da 08:22 (UTC)[respont]\nRet eo kemm anv ar pennad. Loeiz XIV a Vro-C'hall evel just. An orin eo , n'eo ket ar perc'hennañ. Kergidu 11 Ebr 2007 da 08:54 (UTC)[respont]\nAli on gant Kergidu. Ret eo kemm anv ar pennad. Loeiz XIV (Bro-C'hall) pe Loeiz XIV, roue Bro-C'hall a rankfed skrivañ! Ne welan ket perak e fell deoc'h silañ un "a" en holl anvioù ar rouaned hag an uhelidi. Un euzh eo din-me! Marteze a-walc'h az peus lennet ivez un tu bennak ne vez ket troet "de" e brezhoneg. Setu evidon eo arabat lakaat unan hag evit lakaat kemm etre an dud e vefen ali lakaat anv ar vro etre krommelloù pe (kentoc'h) lakaat ", roue/priñs X" war-lerc'h, e-giz ma vez kavet dre skrid.\nPlijout a rafe din gouzout perak e fell deoc'h lakaat un a peogwir e talvez ar bajenn-mañ da gaozeal.--Kadwalan 17 Ebr 2007 da 09:18 (UTC)[respont]\nGoude klask em boa kavet ar stummoù da-heul evit envel ar rouanez hag o skrivet em boa en davarn. Pario avat ne'z aio den da welet setu e adskrivañ ul lodenn eus ar gaozeadenn amañ :\n"An doare reizh e brezhoneg a zo d'am soñj: Loeiz XIV a Vro-C'hall, pe Loeiz XIV (Frañs)...Benoni 11 Ebr 2007 da 09:13 (UTC)[respont]\nBoden, ha skouerioù az teus evit gounit ac'hanon da'z soñj? Ne'm eus ket kavet skouerioù eus an heuliad "anv badez + niver (+ a?)+ anv bro " c'hoazh. Kavout a ran kentoc'h an heuliad "anv badez + niver + skej + roue + anv bro "\nstourm ouzh nerzhioù Edouard I, roue Bro-Saoz. Ar Bed Keltiek. N. 128 P. 198\niriennoù CHarlez VIII, roue Bro-C'Hall. HAN. n. 2 p. 7\nDaouzek vloaz e oa Anna Breizh Kentelioù Istor SADED n. 2 p. 7\nFrañsez kentañ, roue Bro-C'Hall, a gemenn gallekaat anvioù an dud. Istor Hanveg P. 174\nUr Gall a werzhas Arzhur da Yann, roue Bro-Saoz Feiz Ha Breizh 1929 P. 464\nMari Stuart, bet rouanez Bro-Skos.\tUr Zac'had Marvailhoù p. 84\nLoeiz XVI, roue Bro-C'hall, Dornlevr kentelioù istor pevare klas Diwan (n'eo ket niverennet mat ar pajennoù)--Kadwalan 11 Ebr 2007 da 12:17 (UTC)[respont]\nNa roan nemet ma soñj. Graet e vez Loeiz XIV gant an holl. Tra ken. Evit-se e gred din e vije trawalc'h Loeiz XIV (Frañs) pe Loeiz XIV (Bro C'hall) pe neuze ma fell dit un "anv familh" Loeiz XIV Bourbon. Met Loeiz XIV Bro C'hall, nann. N'eo testeniekaet neblec'h kennebeut Benoni 11 Ebr 2007 da 12:30 (UTC)[respont]\nGwir eo betek-henn met daoust ha disheñvel-mat eo diouzh ar pezh a lennan e Brézél Diskrap Kouhlé ha Buohed Koulé : "Deit e zo bet d’em goulen é pridereh Find, mab Ros er ru, roué Linstér ; Kaérpré er Hannour bras, roué Tara, roué Bro Ulad, Konor, mab Fachtna Fahach.". A-du emaon gant ar stummoù kinniget Loeiz XIV (Bro-C'hall) pe Loeiz XIV (Frañs). Splannoc'h e vefe gant Loeiz XIV, roue Bro-C'hall din-me, e-giz er brasañ niver eus ar skouerioù kavet. Mat eo an holl goude holl met pas traoù e-giz "Yannig XVII A Vro-C'hall", mar plij." --Kadwalan 11 Ebr 2007 da 13:23 (UTC)--Kadwalan 17 Ebr 2007 da 09:18 (UTC)[respont]\nPell zo emaon o c'hortoz ali ar wikipedourien a oa kroget da reiñ o soñj. Kinnig a ran adenvel ar pennad "Loeiz XIV (Bro-C'hall)", lakaomp goude ar sizhun a zeu. --Kadwalan 20 Ebr 2007 da 23:55 (UTC)[respont]\nUn nebeud tud o deus skrivet ne oant ket a-du ganit. Kontet em eus tri. Pevar ganin. Bianchi-Bihan 21 Ebr 2007 da 00:33 (UTC)[respont]\nGouzout a ran lenn. Ret e vefe dit adkontañ avat. Gwelet a ran ivez n'eus bet degaset arguzenn ebet gant den a-enep ma re daoust din da vezañ kelaouet pep hini. Penaos kontañ an alioù-se neuze? Din-me lakaat un a zo ur fazi yezh. Diskouezit din ar c'hontrol mar gallit. --Kadwalan 21 Ebr 2007 da 07:34 (UTC)[respont]\nRe bell ec'h ez ganti: lakaat un "a" n'eo ket ur fazi, pell alese. Estr egedout a oar un tamm brezhoneg\nNeuze e kemmez peogwir ne blij ket dit. Dre sorc'henn ha netra ken. Evel lakaat talvezout e-lec'h talvout n'eus ket keit-se.\nMa kemmez pezh na blij ket dit mann 'met 'blam' ne blij ket dit e tlejes kompren e c'hall n'eus forzh piv ober kemend-all. Bianchi-Bihan 22 Ebr 2007 da 20:02 (UTC)[respont]\nUn dagadenn bersonel disol eo. Ne gemman ket traoù hervez ma sorc'henn, mod all ne'z afen ket da dremen eurvezhioù evit kavout skouerioù eus ar pezh a lavaran. Hag en degouezh-mañ, implij "a" zo ur fazi yezh. Diskouez din skouerioù enep ha 'cheñchin ma soñj. Ma n'hallan ket implijout levrioù brezhonek e-doug ma euvezhioù labour e c'hallo ar wikipedourien o deus c'hoant mont da welet ouzh yezhadur Kervella da c'hortoz. --Kadwalan 23 Ebr 2007 da 10:06 (UTC)[respont]\nBetek-henn[kemmañ ar vammenn]\nBourrus e kavan lenn: Gwir eo betek-henn. Mont a rafen zoken betek lavarout: Betek-henn eo gwir.\nHa klaskomp gouzout goude perak ne vije ket gwir a-benn arc'hoazh ken.\nPegoulz e oa ar Yann Seitek-se o ren?\nPa skrivin "n'ouzon ket ha Yann Seitek a Vro-C'hall a reno c'hoazh e 2008" ned in ket da wiriañ an droienn e brezhoneg Loeiz Herrieu, meulet ra vo e anv. Bernez Bernioù 17 Ebr 2007 da 13:59 (UTC)[respont]\nTitloù[kemmañ ar vammenn]\nN'eus abeg ebet da vrezhonekaat titloù levrioù ha n'emaint e brezhoneg c'hoazh. Bernez Bernioù 27 Ebr 2007 da 13:43 (UTC)[respont]\nAdtapet diwar « https://br.wikipedia.org/w/index.php?title=Kaozeal:Loeiz_XIV_(Bro-C%27hall)&oldid=167206 »\nKemmoù diwezhañ degaset d'ar bajenn-mañ d'an 29 Mae 2007, da 12:03.


Pajenn:Marigo - Abrege eus an Aviel.djvu/70 - Wikimammenn\nPajenn:Marigo - Abrege eus an Aviel.djvu/70\nEvit Merc’her al Ludu.\nHo pet sonch, map d’en, ne doc’h nemert poultr, hac e tistroot e ludu.\nPetra so capaploc’h da zistaga hor c’halon dious ar bed ha d’hon excita da gundui ur vuez gristen, eguet ar sonch eus ar maro ? Petra so creoc’h evit touich ha convertissa ur pec’her caledet en e zisurz ; petra so proproc’h evit consoli un den just en e boaniou hac en e afflictionou, eguet ar sonch eus e fin diveza ? Songit er maro, ha ne bec’hot morse : songit er maro, hac e servichot Doue gant ferveur.\nPet occasion a ganvàn-me bemdez da songeal er maro ! Guelet a ràn bemdez re-all o vervel, pere a lavar din : hirio evidòn, arc’hoas evidoud. Cousquet a ràn er guele e pehini e zleàn mervel : mont a ràn bemdez d’an Ilis da behini e vezin douguet un deiz : pidi a ràn var beïou va zud coz : querzet a ràn var an douar dindan pehini e vreinin : cleout a ràn bemdez o son ar memes cloc’h pehini a avertisso ar re-all eus va maro : santout a ràn memes infirmiteou\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/70&oldid=94429 »\nKemmoù diwezhañ degaset d'ar bajenn-mañ d'an 29 Her 2016, da 16:05.


Pajenn:Riou - An ti satanazet.djvu/13 - Wikimammenn\nPajenn:Riou - An ti satanazet.djvu/13\nskluzier Penn-ar-Pont, en doa kavet gwelloc’h kemer e higenn ha mont da besketa eget mont d’an tu all da bardonañ.\nLukaz a oa azezet war bord ar stêr vras, e-touez ar geot hir hag ar c’hegid, ha ne zistage ket e sell a-ziwar ar bond spoue kenkas e vije deuet ur pesk bennak da bismigañ ar vuzhugenn ha d’he lonkañ evit e vrasañ damant. Hogen, pesk ebet ne dostae ; ’m eus aon n’o doa ket naon ar sulvezh-se, sulvezh diwezhañ a viz gwengolo, ha Lukaz, pesketaer dispar, ne gare ket koll e amzer en un takad goullo, na chom da stourm ouzh ar pesked, pa oant mouzet betek an hini diwezhañ.\nLukaz a savas e higenn hag a lakaas warni ur vuzhugenn all.\nEdo o sevel evit mont uheloc’h, pa daolas ur sell war-du ar skluz. Petra a wele du-hont ? Ur pakad du o vont d’an traoñ gant tizh an dour ! Buan, Lukaz a eeunas e lunedoù war e fri, mes pa sellas evit an eil gwech, ne welas mui netra : ar pakad du a oa aet dreist ar skluz.\nLukaz a yeas pelloc’hik, war-du al laez. Teurel a reas adarre e higenn en dour. Ar pesked avat, eno evel en traoñ, a oa leun o c’hof, hag hini ebet anezho, d’ar mare-se eus an deiz, ne zeuas da bismigañ higenn ar pesketaer. Lukaz, avat, ne oa mui nec’het gant higenn na gant pesk ; gant ar pakad a oa aet dreist ar skluz, ne lavaran ket.\n— « Ar pakad du-se », emezañ, « petra eo ? Ma n’eo ket un den beuzet ? »\nUn den beuzet ?\n— « Un den beuzet e tle bezañ », eme Lukaz\nAdtapet diwar « https://br.wikisource.org/w/index.php?title=Pajenn:Riou_-_An_ti_satanazet.djvu/13&oldid=142895 »


Kaozeal:Lizher da Ditoz - Wikipedia\nKaozeal:Lizher da Ditoz\nTitoz hervez Glanndour, Titus en alamaneg ha saozneg, un anv latin anavet mat. Bianchi-Bihan (kaozeal) 9 Eos 2016 da 21:04 (UTC)[respont]\nAl lizher ... n'eus ger-mell ebet er yezhoù all, ha ne oa ket ivez en gregach na latin. Pa soñjan, e pe yezh e oa ar skrid orin? n'eo ket merket er pennad. Bianchi-Bihan (kaozeal) 10 Eos 2016 da 09:12 (UTC)[respont]\nAotrou (pe Itron) "Bianchi Bihan". Perak adskrivañ kement a sotonioù diwar benn un danvez na seblantit ket mestroniañ. An Testamant Nevez n'eo ket bet skrivet gant Maodez Glanndour !!! Ha perak kement a gasoni e-keñver ar skrivagneur meur-mañ ? Ha perak oc'h aet da zispenn ar c'hinnig sklaer am boa lakaet kalzig a amzer da ziskoachañ evit an arroudennoù ? Ha perak mont da lakaat en-dro fazioù bizskriverezh a oa bet reizhet ganin ? Ha doujit d'ar brezhoneg, mar plij, skrivañ a reer "diskibl" ha n'eo ket "diskib".\nN'eo ket diaes anavezout ar vrennigenn en taol-mañ adarre.\nP'emaoc'h gant ar c'henteliañ : doujit ouzh ar brezhoneg :\nlavaret e vez un danvez ha ne ...\nne vez ket skrivet skrivagneur.\nBianchi-Bihan (kaozeal) 10 Eos 2016 da 14:57 (UTC)[respont]\nRespont digomprenus. N'eo ket souezhus e skrivfe traoù diboell er pennadoù.\n- Doujañ DA (hervez Geriadur AN HERE)\n- "Un danvez ha ne" ??? ha petra weler amañ neuze https://books.google.fr/books?id=2lliAAAAcAAJ&pg=PA97&lpg=PA97&dq=%22un+den+na%22&source=bl&ots=ouLbnsthqq&sig=B3nwDNcbzTWiY7hnNnn-XnyA4S0&hl=fr&sa=X&ved=0ahUKEwjo48LYmrfOAhUJuBoKHbvjA5cQ6AEIIjAC#v=onepage&q=%22un%20den%20na%22&f=false,\nhag amañ https://books.google.fr/books?id=WgVeAAAAcAAJ&pg=PA123&lpg=PA123&dq=%22un+dra+na%22&source=bl&ots=xLDuM8jHow&sig=PIvLKIiXMmIJrgrcXgh2zLHUG2w&hl=fr&sa=X&ved=0ahUKEwiD6ryPmrfOAhUDWhoKHboXBfMQ6AEIPDAF#v=onepage&q=%22un%20dra%20na%22&f=false,\nhag amañ https://books.google.fr/books?id=2lliAAAAcAAJ&pg=PA225&lpg=PA225&dq=%22un+dra+na%22&source=bl&ots=ouLbnstgln&sig=21cMdSFhje00OBN5KMusLA5bFIc&hl=fr&sa=X&ved=0ahUKEwiD6ryPmrfOAhUDWhoKHboXBfMQ6AEIHzAA#v=onepage&q=%22un%20dra%20na%22&f=false,\nhag amañ c'hoazh https://books.google.fr/books?id=CeA_AAAAcAAJ&pg=PA5&lpg=PA5&dq=%22un+dra+na%22&source=bl&ots=w_I_qjqilA&sig=cTWnykfm26_UYLWYSiskLGw3Qp0&hl=fr&sa=X&ved=0ahUKEwjVtM6umrfOAhVDPxoKHVwDBNc4ChDoAQgiMAE#v=onepage&q=%22un%20dra%20na%22&f=false\nBof! skouerioù all zo. Bianchi-Bihan (kaozeal) 11 Eos 2016 da 09:03 (UTC)[respont]\n— Nann, n'oc'h euz ket a c'hoant da vont e mesk tud hag a ra kement a draou fall; [...]. Lan Inisan, Emgann Kergidu (eil levrenn), 1878, pajenn 7,\nSoudarded ar Republik o doa droug ouc'h kement tra a ziskoueze d'ezho ez euz eun Doue ha ne ankounac'haio nag al laeronsiou nag ar goall-oberou. pajenn 78. Da skouer. A galon.--Prieladkozh (kaozeal) 11 Eos 2016 da 09:38 (UTC)[respont]\nYa, hed-ha-hed Emgann Kergidu ... net ne gollfen ket amzer d'ober skol d'un den dizanv hag a oar pep tra. Bianchi-Bihan (kaozeal) 11 Eos 2016 da 09:43 (UTC)[respont]\nN'eo ket "ober skol", diskouel n'eo ket peurwir ar pezh a oa bet dibunet gant an implijer 2.12.98.191 ne lâran ket... Chom uvel a ranker e-keñver n'eus forzh peseurt yezh.--Prieladkozh (kaozeal) 11 Eos 2016 da 09:50 (UTC)[respont]\nAdtapet diwar « https://br.wikipedia.org/w/index.php?title=Kaozeal:Lizher_da_Ditoz&oldid=1873268 »


dirazomp - Wikeriadur\nFurm an araogenn dirak, displeget er c'hentañ gour lies\n— [...]. Guelloc'h eo d'eomp kaout dirazomp, var an daol, guin da efa ha kik da zebri, eged ne d-eo guelet an ti-man o tevi. [...]. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 280.)\nUr voualc'h a biklamme dirazomp penn-da-benn gwrimenn ar waremm. — (Jakez Riou, Geotenn ar Werc'hez ha danevelloù all, Al Liamm, 1957, p. 41.)\nEur plahig yaouank, doare vad dezi, eun tamm paper ganti en he dorn, a oa aze dirazom, war he lent. — (Tad Medar, An Tri Aotrou, 1981, p. 31.)\ngalleg : avant nous (fr) , devant nous (fr)\nAdtapet diwar « https://br.wiktionary.org/w/index.php?title=dirazomp&oldid=212442 »\nKemmoù diwezhañ degaset d'ar bajenn-mañ d'an 9 Du 2015, da 12:27.


Guirionéeu ag er Religion/Chapistr 46 - Wikimammenn\nGuirionéeu ag er Religion/Chapistr 46\n◄ Exampleu a burtæt. Ag er vince contrel d’er burtæt. En occasioneu a lubricité hag er remédeu énep dehi. ►\nCHAPISTR HUÉH HA DEU-UIGUÊND.\nag er vince contrel d’er burtæt.\nI. A p’en dehé ur brincès gusquet caër d’hum durul én un toul-bouillen, carguet a fang hag a bep lousteri, eit gobér mignon d’un hoh, ha hoari guet el lon vil-zé, quement cé e vehé un dra hemb squênd vad ha méhus meurbet. O inean santel, hui e zou er brincès ag er bed-men, goleit guet en orlemanteu a hræce Doué ; Na brasset-é hou talledigueah hum durul ér vouillenl ag er pligeadurieu lous, lezel hou corv de vout mæstr, ean péhani ne glasq meit é goutantemant èl ul lon brutal !\nPetra e larehoh-hui ag ur rouannès péhani e aboeissehé d’hé matéh betag hum lacat idan hé zreid ? Ér fæçon ma vihuet, hui e zou hoah méhussoh. Hou corv e zeli aboeissein ha bout idan hou perh, ha hui el lausq de væstrein d’é fantasi : er horv-cé e zou ur sclav vil, ha hui e hra hou mæstr a nehou ; er horv-cé e zou hou ç’anemis, ha hui er mignon ; mæs quênt-pêl ean e vou hou tirant, hag é bligeadurieu e goustou quir d’oh.\nA p’en devehé unan-benac en hardéhtæt de monnèt én ilis eit couci inou limageu hur Salvér ; a pe laquehé doh dor en Tabernacl é péhani é repos Jesus-Chrouist ur figur ag ul lon vil, pé un idol benac eit bout adoret inou ; a pe gouciehé guet lousteri er haliceu sacret, hàg ean e vehé ur bunition rust erhoalh eit-hou ? Ne hret-hui ehué un torfæt èl hennéh. Hui e zou, e lar sant Paul, tampleu en Eutru Doué péhani e chom énoh. Hou mampreu e zou mampreu Jesus-Chrouist : ha ne hoès chet lorh erbet é couci én-oh pé ér rèral er mampreu sacret-cé ! Hou ç’inean e zou limage en Eutru Doué ; rûet-é guet goaid hur Salvér, ha hui hi houci dré er vinceu méhus-cé. Er Spered-Santel e zou én hou calon èl én é dampl ; hui er forban a inou eit lacat én é léh un idol quig, ha lezel en droèd de gommandein guet en avréhussan ag en ol mistr, de larèt-é en diaul a lubricité !\nII. Oh ! na dallet-oh-hui, ma ne gomprenet quet péh quer scontus-é er vince-zé ! Sellet péh punitioneu en dès taulet ar nehou en Eutru Doué. Hà ne oé quet eit punissein er péhèd méhus-cé en en doé en Eutru Doué béet én deur ag en déluge ol en dud nameit er ré e oé én Arh ; dégasset ur glàu a dan hag a chouffr eit losquein en habitandèd lubric a Sodôm ; lahet marhue-miq er miserabl Onan péhani e goucié guet é brièd er santeleah ag er briédereah, groeit dismantein tri mil ar-n-uiguênd a Israélitèd ? Cheleuet sant Paul é larèt penaus en Eutru Doué e lausq en dud lous de monnèt d’er gorruption ag ou halon, hag é ma en disespoér ou héritage dehuéhan. Cheleuet en Apostol bras-cé é larèt d’oh a berh Jesus-Chrouist : en dud lous ha paillard ne yeint jamæs é ranteleah en nean. Credet pé ne rehet ; mæs gouyet penaus ma ne ouilet hou péhedeu méhus, ma ne gùittet hou teicheu, hou carantéieu criminel, hui ou ouilou un dé én tan ag en ihuern. En dud pur hag honest en dès dongér doh hou fal vuhé ha n’hellant quet comprenein en dalledigueah é péhani é vihuet. É léh hum anquinein hag hou pout scont doh oh hui-memb, ne hret meit hoarhein ha gobér bourd a gaus d’hou lousteri ; haval doh en neu zén lubric-hont a béré é conz er Scritur.\nAh ! ya, a dra sur, en dén lubric e gouéh én un dalledigueah quer bras, ma voug én é galon santimanteu a honestis hag a burtæt, nitra ne hel mui touchein é galon nag arrest en nerh ag é inclinationeu diréglet. É zeulegad e zou lan ag el lousteri péhani e ampouison é galon. É gonzeu e zou quel liès a fulad tan péré e daul a bep tu en tan a lubricité. É chongeu, é zesirieu n’hum zougant nameit d’en treu péré e zou revé é inclinationeu méhus. Él léh santel, é péhani en diaulèd ne yant meit én ur greinein, ean e zoug-ean é idol én é galon, hag en ador inou, é léh er gùir Doué e hra seblant a inourein.\nEr scont hag en dongér ag é vuhé, en disinour e den ar é fameil, méh ha bocen er gùérhiésèd péré en dès couciet, jugemanteu eahus en Eutru Doué e zou doh er gortoz ; ol en dra-zé ne hra tra erbet d’é galon calet ha cousquet ér péhèd. Ean e béh é hunan, ean e béh é compagnoneah ; ean e béh hemb bout arrestet dré er rebreicheu ag é gousciance ; ean e béh é quement léh e zou ; ean e béh hemb arsàu, e lar er Spered-Santel. O men Doué ! na miseraplet-é un dén péhani ne glasq meit coutantein é zesirieu méhus, a pe ne sant quet mui en dongér hag er méh ag er vince lous-cé !\nIII. Maleurus, perac é collet-hui hou ç’inean eit rein d’hou corv pligeadurieu méhus ? Hà hui e gompren péh quer vil-é er horv-cé ha péh istim e zeliehoh gobér ag hou ç’inean ? Hou corv n’en dé meit er villan loden a han-oh hui-memb, ur yoh doar hag ur golo fang e zouguet ; mæs hou ç’inean e zou hui-memb, el loden caërran a han-oh hui-memb. Hou corv quênt-pêl ne vou meit ur yoh breinaté ; hou ç’inean e vihuou perpet. Nag er folleah col un inean quer précius, eid ur horv péhani n’en dé meit doar ha fang !\nSellet erhat doh ur horv dispartiet doh en inean péhani e hré ol é nerh hag é vrauité ; petra e huélehet-hui ? Ur horv dislihuet, prest de zispen guet er breinaté, ul lorh-é er gùélèt ! Hani er pautr pé er verh-cé e hra bermen quement a vad d’hou teulegad sellèt, querclous èl hou ç’hani, e vou quênt-pêl ér memb stad. Neoah é ma er horv vil-cé-é e gazaliet, e vignonet, eit-hou é collet hou ç’inean hag hou Toué. O dalledigueah !\nPetra-é brauité en dén youanq pé er verh youanq guet péhani é oh quen amoédet ? Petra-é er face-cé quer gracius d’hou teulegad bermen, ha de béhani é pliget liès guet libertéieu criminel ? Ur boquet é péhani e houivou quênt-pêl. Ne faut meit un taul benac, ur gouli lan a lousteri, ur goahad droug calon eit lacat er face-zê de changein lihue, ha gobér dehi col hé bràuité.\nO folleah bugalé en dud ! staguein ou halon doh un\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_46&oldid=90947 »


Pajenn:Riou - Ar Morskouled.djvu/2 - Wikimammenn\nPajenn:Riou - Ar Morskouled.djvu/2\n− 182 −\nda vare e teu eul luc’hedenn da doulla an denvalijenn-ze, hag e diabarz an ti sklerijennet splann e weler eul laouennidigez euzus o para war dremmou an daou zen.\nEun dalm gurun !… Unan all, sec’h, krenn, ken na zrask frammou an ti ganti ha na gouez eun deolenn eus an dôenn…\nKlevet a reer c’hoarzadeg daou zen.\n— Dalc’h ’ta !… dalc’h ’ta ! eme Dagorn, ken na darzo ar bed ganit !\nSellet a reont an eil ouz egile, hag o daoulagad, dindan sklerijenn kanvus an ti, a lugern, fromus, tan-limestr enno, evel daoulagad al loened gouez, pa zeu c’houez ar c’hig d’o fronellou gand avel ar gouelec’h.\nSellet a reont an eil ouz egile, mud o zeod, o spered e lec’h all, mes digor-bras o diouskouarn…\nSelaou a reont…\nEr-maez an avel gwalarn a yud gant fulor, ken na voud evel eun arne e genou ar siminal, ken na storlok ha na zrask an nor ha na yud he mudurenn…\nEun diroll, evel n’eus ket bet, a groz war ar mor. Tri devez ’zo m’eo marellet an dourioù gant steudennoù hirr a eon. Hervez lavar ar c’hlannidi, tregont vloaz ’zo, — memes ouspenn a gred d’ezo, — n’ez eus ket bet amzer ker rust. Dagorn e-unan, — boazet ouz an holl amzeriou fall hag eo anavezet gantan kement roc’h-chadenn treitour en em led hag en em guz evel aered dindan an dour da vare gourlenn, evit kregi er moraer pa zonjo an nebeuta. — Dagorn e-unan ne c’hell ket miret ouz ar gredienn da heja d’ezan e izili, pa zeu splann en e spered stad ar merdeïdi o vordeï dre an noz tenval, hep steredenn… Mes kerkent eun diaoulek mousc’hoarz skrijus a stenn d’ezan kigennou e javedou.\n— Gwell a ze ! emezan, gwell a ze !… Ken a ze !… N’eo ket gwir, Orvoen ?…\nOrvoen, an hini yaouank, a stouas e benn, evit rei da entent e lavare evel e genseurt.\nEun dalm gurun all, spontus, evel drailh ’barz an Nenv, ken na grenas an ti beteg an dounderiou, dennas Dagorn hag Orvoen eus o frederennou.\n— N’ec’h eus ket sonj, Orvoen ?… Dek vloaz ’zo breman pe war-dro. Eun diroll spontus war ar mor. Pas kement hag an nozveziou-man ; nann, n’eo ket lâret… Mes n’eus forz. Ne chome ket gwall-reiz ar mor, pegwir eun den koz pevar-ugent vloaz a lavare n’en doa gwelet a-hed e hirr-vuhez eur seurt amzer fall. An houlennou e-kreiz an deiz oa deuet da veza liou an denvalijenn warno gand ar c’houmoul pounner hag izel kouezet war o c’horre. Hag an avel a c’houeze ’ta !… N’ ec’h eus ket sonj, ’m eus aon ?…\n— Eo, Dagorn, koun mat am eus ’vel pa vije an noz diveza. An avel put a c’houeze, hag ar mor a c’harme ! An tornaot a stake kurunou en e geviou, hag eus al lanneier doun ha gouez\nAdtapet diwar « https://br.wikisource.org/w/index.php?title=Pajenn:Riou_-_Ar_Morskouled.djvu/2&oldid=143009 »


Strollad Tro Didro - C’hoariva\nDegemer al lec’hienn > Ar strolladoù > Strollad Tro Didro\n29770 – Prevel\nPgz : 06 67 06 37 11\nAr strollad Tro-Didro zo bet krouet e 2009 gant Yann Fulub Dupuy ha Nigel Hollidge. Bez eo evit un hanter ur gompagnunezh a-vicher, a zo krouet ganti arvestoù e galleg : « Moi… et Shakespeare » e 2009 hag an abadenn « Argent, dette et music-hall » war al leurennoù e Breizh e 2013-3014. Evit an hanter all ez eo ur strollad amatourien da bal dezho krouiñ ha c'hoari pezhioù brezhonek. E 2010 e oa bet c'hoariet « Maen war Vaen » dirak iliz-veur Kemper e-skeud ar festival teatr brezhonek aozet gant C'hoariva. « Re an tu all » eo hon eil krouadenn.\nYaou 31 a viz Here 2019\nAr brezel, perak ha da betra ? Un dismantr-spered eo din soñjal ez eus bet brezelioù ha drailh e-touez an dud a-viskoazh. Dre ar c’hoariva e c’haller morediñ ar boan-spered un disterig. An istor : Daou glann er Grennamzer goshañ, bet brezelioù etrezo. Ur gwaz a lignez uhel, an heritour, zo bet lazhet gant ur vaouez eus ar c’hlann enep. An doare nemetañ da gompezañ an traoù, d’en em virout diouzh ur brezel nevez : ar galnys*, priz ar gwad. Met ne vo ket un ebat lakaat an holl a-unan war talvoudegezh an hini marv. Daoust hag un emglev kamm-digamm a vo lire suite\nMeurzh 1añ a viz Meurzh 2016\nUr gêrig vihan mil bell diouzh Breizh Izel, ur gêrig sac’het ar vuhez enni a-bep tu d’ul linenn faltaziek. Betek m’’en em gavo an estrañjour, paotr an arvor… Soñjal a ra d’an holl e teuio ar savete gantañ. Siwazh, diskoachañ a raio ur gwall sekred. Lezomp ar gaoz gant Mich Beyer: «War-hed gwel an eil d’eben emañ Kêr Izelañ ha Kêr Uhelañ. Etre an div gêriadenn koulskoude, un harz ha na c’hell hini ebet eus o annezidi mont dreist dezhañ. Un harz ? Ul linenn hep mui ken, ul linenn ha n’eus anezhi nemet e spered an dud hag a dalv kement hag ar mogerioù savet amañ lire suite\nGwener 21 a viz Mae 2010\nHa lennet ho peus « Ar Gariadez Vaen » skrivet gant Yann-Fulub Dupuy ? Kinnig a ra deomp ur valeadenn c’hoariet da geñver ar Festival : «MAEN WAR VAEN, GER GOUDE GER, EVIT SEVEL UN ILIZ-VEUR". Da gentañ e vo kontet deomp dre vras istor savidigezh iliz-veur Kemper er Grennamzer, pe da vihanañ darvoudoù arouezius anezhi (dirak talbenn an Ilis). Goude e vimp kaset war porzh palez an eskob evit selaou pennadoù berr-tre, gant skrivagnerien a bep seurt ma vez komzet eus ilizoù-meur pe eus an arz lire suite\nDeiziataer an arvestoù\nGalnys pe priz ar gwad. Ar brezel, perak ha da betra ? Un dismantr-spered\nGalnys pe priz ar gwad. Abadenn ziwezhañ\n3 a viz C’hwevrer 2019\nGalnys pe priz ar gwad.\nFestival Galnys pe priz ar gwad.\n29 a viz Ebrel 2018\n24 a viz Meurzh 2018\nGalnys pe priz ar gwad. Abadenn gentañ, ustitlet e galleg\n21 a viz Here 2016\nFestival Dizoloiñ ur grouidigezh war ar stern : (...). Dibenn sizhun ar c’hoariva amatour / Banne (...)\n7 a viz C’hwevrer 2016\nRe an tu all.\n13 a viz Kerzu 2015\n30 a viz Here 2015\n10 a viz Mae 2015\n1añ a viz Du 2014\nFestival Re an tu all.\n9 a viz Gouere 2014


Ur mafia (pe maffia) zo un aozadur torfedourien, gant renerien guzh, hag a glask pinvidikaat dre sachañ arc'hant digant an dud, dre gaer pe aliesoc'h dre heg, dre spontañ an dud pe dre ober droug dezho pe d'o c'herent. Klask a ra pep mafia en em silañ er gevredigezh hag en ensavadurioù. Alies e lavarer « mafiosi » eus an izili ( « mafioso » en unander) diwar skouer an italianeg.\nUnan eus obererezhioù ar mafia eo lavarout « gwareziñ » stalioù (ostalerioù da skouer) ha rediañ an dud da baeañ un tailh evit bezañ gwarezet : ar re ne fell ket dezho paeañ a vez gourdrouzet, pe distrujet o madoù. Unan all eo klask ren war an ekonomiezh e-maez al lezenn : gwerzh an dramm, an armoù, kuzhat lastez dañjerus.\nAr mafia zo ivez un anv hollek roet da veur a aozadur bihan hag a glask, a-wechoù, brasaat diwar-goust ar re all.\n3 Istor ar Cosa Nostra\n3.1 Un tamm geriaoueg\n3.2 Ar penn-kentañ\n3.3 Adalek ar bloavezhioù 90\n4 Mont en dro ar Cosa Nostra\n4.1 Lidoù sikilianeg ar Cosa Nostra\n4.2 Tud a zo bet anvet er mafia\n4.3 Terminidigezh ar rannoù er mafia\n5 Mont en dro ar mafia\n5.1 Emgann a-enep ar mafia\n5.2 Ar mafia en ekonomiezh\n6 Mafia all\n7 Tud anvet a oa a-enep ar mafia\n8 Tud anvet eus ar mafia\n9 Filmoù,c'hoariou video\n9.2 C’hoarioù video\nDont a ra an anv eus ar ger italianek mafiosi e-lec'h ma vefe kroget ar c'hentañ mafia, goude ma n'omp ket re sur eus pelec'h e vefe kroget nag eus pegoulz ez eo kroget.\nUn nebeud martezeadennoù zo bet savet diwar-benn orin ar ger mafia.\nGallout a rafe an anv dont eus ar ger arabek Ma'fiya (معفية ) hag a dalv ne baeont ket a dailh. Met gallout a rafe dont eus ar sikilianeg ivez. Dont a rafe ar ger mafia eus maffi hag a zo un tamm eus sternaj ar marc'h. Eus maffi e teufe an anv-gwan maffiusu a dalvez un den gwisket mat.\nImplijet vez ar ger mafia en ur mare pemdeziek nemet adalek 1863 gant ar pezh I mafiusi di la vicaria gant Giuseppe Rizzotto hag Gaetano Mosca. Goude ar pezh-se e vo implijet ar ger-se en un doare boutin abalamour d'ar berzh graet gant ar pezh. Er bloavezhioù 1860 e krog da vezañ implijet ar ger mafia gant an dud a renk uhel, da envel ur strollad tud gant doareoù fall.\nKrediñ a reer e oa kroget ar mafia en Italia ar Su (Mezzogiorno) war-dro an XIXvet kantved. Memes ma vefe posupl e vefe bet aozadurioù eus ar memes doare o vont en dro e broioù hag e mareoù all. Meur a vafia a zo e kreisteiz Italia, e-giz ar re-mañ:\nCosa Nostra (Sikilia)\nSacra Corona Unita e Puglia\nAn aozadurioù torfedourien gwelet e-giz mafia stricto sensu eo ar mafiaoù italian, ar Yakuza, ar mafia Italian-hag-Amerikan, ar mafija serb, ar mafiya rusian ha kalz reoù all eus an aozadurioù bihan d'ar reoù bras. Bez eus ivez an aozadurioù a ra war dro an dramm e-giz e su Bro-C'hall pe e Maroko. Met ar re-se ne vezont ket anvet mafia abalamour ma n'o deus ket tout ar pezh a ra ur mafia : an dud e-penn o vevañ pelloc'h eget ar re a ya da adwerzhañ an dramm, ar re n'o deus nemet un dra da labourat e-giz an dramm pe ar c'hoarioù arc'hant ne veront ket kalz a draoù.\nAn orin gwir eus ar mafia a zo ar stourm a-enep an dud a teue da vevañ en o bro. Abalamour ma teue tud eus an estren vro hag a lake o galloud en o vro e-giz e Sikilia e-lerc'h ma z eo bet gouarnet ar vro gant meur a zud e-giz an arabek en XIvet kantved pe gant an Normaned da c'houde. A-enep d'an dra-se ez eo bet krouet ar mafia evit stourm a-enep an dud eus an estren vro a gemere ar galloud hag a lake anezho en ur stad fall en ur gemer tout ar pezh a c'hellfe bezañ gwerzhet met gant ar mafia e veze sikouret an dud paour en ur laerezh traoù d'an estrañjourien, met da c'houde ez eo en em treuzfurmet an aozadur bihan-se en un aozadur a lâre e garez tud zo en eskemm d'un tamm arc'hant, ha disoñjet eo bet ar pal kentañ a oa sikour ar re baour.\nIstor ar Cosa NostraAozañ\nUn tamm geriaouegAozañ\nDorn ar Mafia\nAn omerta : a zo al lezenn a garez ar mafia, power gant al lezenn-se ne vez ket droad komz eus ar pezh a reont mod all e vezont lazhet. Rediet int da lavar ur frazenn (ne welont ket, ne glevont ket, ne gomzont ket) gant al lezenn-se e vez miret ar mafia, an den bet treitouret a rank lazhañ an den en deus diskuilhet anezhañ.\nAr pentito : un den keuziek, da lâret eo un den a zo aet kuit eus ar mafia hag a zo a-du da terriñ an emglev o deus graet pa int deuet er mafia (an omerta) hag a ro keloù d'an archerien eus piv zo er mafia petra reont hag en eskemm an archerien a zo sañset gwarezi anezho.\nAr cosca : a zo un aozadur eus ar mafia hag a gont muioc'h ur bern a aozadurioù eus ar mafia met bihanoc'h.\nAr pizzo : a zo anv ar racket e Sikilia. Servij a ra d'ar mafia evit sevel an tailhoù o deus ar genwerzherien da baeañ evit bezañ « gwarezet » gant ar mafia.\nAr gabbelluto: a zo un den eus ar mafia hag a bak ar pizzo (eus an italianeg gabella (tailh) hag a teu eus ar brezhoneg kozh kabalenn (kemer perzh).\nE-pad pell amzer ez eo bet komzet eus orin ar mafia daosk hag e oa kroget er grenn-amzer pe goude. C'hoazh bremañ ne ouzer ket mat pegoulz e vefe kroget, ar pentito Tommaso Buscetta marv bremañ a grede e oa ganet ar mafia er grenn-amzer met an dud a-vremañ hag a ra war dro an dra-se a gred e vefe kroget pelloc'h er XVvet kantved da skouer, 'blamm ma vez kredet e oa o fall kentañ gwareziñ ar bobl, hag en amzer-se e oa ar spagnoleg o tont war enezenn Sisilia, met n'ez eus ket tu gouzout gant resister pegoulz ez eo kroget, blamm ma ne vez ket a-walc'h a brouennoù. Tu zo krediñ e vefe « Robin Hood » unan eus an istorioù kentañ a gomzfe eus ar mafia evit bezañ gwelet mat gant ar bobl.\nGoude an dispac'hioù etre 1848 hag 1860 enezenn Sisilia a oa deuet da vezañ ul lerc'h anarkiezh. Gant an dra-se e krog aozadurioù bihan da laerañ ha d'ober war dro marc'had an armoù hag all, an dra-se a vo ar c'hentañ mafia.\nMet goude e vo krouet ur gouarnamant all e Roma hag ar gouarnamant-se na asanto ket tout ar pezh a veze graet gant ar mafia. Neuze en XIXvet kantved e kemmont o doareoù d'ober ha posupl e vefe eo ar mafia a anavezomp bremañ ar memes hini hag an hini eus an XIXvet kantved.\nAdalek ar bloavezhioù 90Aozañ\nAdalek un nebeud bloavezhioù e krog Italia da reiñ taolioù bihan d'ar mafia. Adalek an taolioù bihan-se e vez lakaet e pleustr gant al lez-varn an « oberiadenn daouarn prop ». Ggant an oberiadenn-se e vo paket un toullad mat a dud a oa plaset uhel er mafia hag ivez tud politikel a gemere un tamm eus an tailhoù da skouer pa ez aent da reiñ anezhe d'an dud karget ouzh an aferioù-se. Mont a rae gwelloc'h gwellañ stad ar Stad.\nMet ar mafia a ya da ziskleriañ ar brezel da Italia. En ur lazhañ da skouer 4 den hag o doa krouet an oberiadenn daouarn prop (Carlo Alberto Dalla Chiesa, Rosario Angelo Livatino, Giovanni Falcone ha Paolo Borsellino en ur implij evit pep hini un tonenn a TNT). Gant ar muntr-se e vo paouezet an emgann a enepto. Adkregiñ a raio met ne vo ket ken efedus hag an hini a-raok.\nE 2004 e straedoù Naplez e vo graet manifestadegoù a-enep ar mafia. Er memes bloavezh an enebiezh etre ar mafia a raio 139 den marv, er c'harterioù paour dreist holl. Ne vo ket ken kreñv hag an emgannoù bet er bloavezh 1981 e lerc'h ma oa bet 273 den marv. Abalamour d'an tud marv e vo krouet ur bern a lec'hiennoù a-enep ar mafia.\nMont en dro ar Cosa NostraAozañ\nLidoù sikilianeg ar Cosa NostraAozañ\nE-barzh tost pep familh eus ar mafia e vez ul lid pa tremen un den hag a oa « kevredad » hag a zo o vont da vezañ « soudard ». E-pad al lid-se e vez troc'het biz an den a zo o vont da vezañ "soudard" ar gwag a gouezh war ur skeudenn santel, lakaet e vez an tan d'ar skeudenn-se e-barzh dorn an den e-pad m'emañ ar skeudenn o teviñ, an den a zo o touiñ ne ziskuilho ket e gamaladed, hag aze ez eo echu al lid, an den a zo un den eus ar familh bras eus ar mafia.\nAr Sikilianed o deus ivez ul lezenn anvet "omerta" hag a vir anezho da lâr petra a reont mod-all e vezont lazhet ar merc'hed e-giz ar baotred pe ar vugale.\nTud a zo bet anvet er mafiaAozañ\nCalogero Vizzini (1877-1954), a oa ur paeron eus ur familh mafian, anvet e oa dindan anv Don Carlo, just goude ar c'hentañ brezel bed e vefe unan eus ar re gentañ o vezañ ur capo di tutti i capi.\nStefano Magaddino (1891-1974), un den kozh eus ar Cosa Nostra hag a oa anvet e kêr "buffalo" hag e "detroit"\nGiuseppe Genco Russo (1893-1976), mestr ur familh anvet Mussomeli, pennherer Calogero Vizzini.\nMichele Navarra (1905-1958), mestr ar familh Corleone deus 1930 betek 1958.\nSalvatore Greco (1923-1978), mestr ar familh Ciaculli, en oa kentañ sekretour eus ar c'hentañ kofridi eus ar mafia sikilian e 1958.\nTommaso Buscetta (1928-2000), ar c'hentañ den hag a komzo eus ar mafia (ur "pentito") e 1984.\nStefano Bontade (1939-1981), mestr eus ar familh Santa Maria di Gesù.\nBernardo Provenzano (ganet e 1933), gwelet e-giz unan eus a re greñvañ eus ar mestroù sikilian. Klasket e oa gant an archerien e 1963 a paket eo bet e 2006.\nTerminidigezh ar rannoù er mafiaAozañ\nDon : paeron ur familh eus ar mafia, un ezel a gevred gant ar familh, italian pe sikilian ar peurliesañ.\nCapo di Tutti i Capi : ("ar mestr eus ar mestroù") da lâret eo Matteo Messina Denaro evit ar mafia sikilian, Renato Gagliana evit ar Sacra Corona Unita hag Francesco di Boille evit ar Cosa Nostra.\nCapo di Capi Re : (un titl roet d'un den a enor eus ar mafia hag a zo war e leve, troet vez e-giz "mestr roue ar mestroù") da lâret eo Vicenzo di Boille evit ar Cosa Nostra.\nCapo Crimine : a zo un den hag a ver tud hag a zo enrollet evit mont da welet an dud o deus kudennoù ganto.\nCapo Bastone : a zo un den dindan live ar Capo Crimine hag a ren un nebeud a dud pa vez ezhomm mont da gwelet tud a ne baeont ket buan a-walc'h evit rediañ anezho da baeañ buanoc'h (gwelet e-giz un "Underboss").\nConsigliere : un den hag a sikour ar capo di tutti i capi, un alvokad eo an aliesañ.\nCaporegime : un mestr hag a gourdon un dek bennak a soudarded.\nSgarrista : pe Soldato "soudard" un den hag a servij e-giz ur soudard.\nPiccioto : "den bihan" ul live izel hag a servij evit al labour groñs.\nMont en dro ar mafiaAozañ\nMont en dro ar mafia a zo gant un doare gounit arc'hant oc'h ober traoù difennet. Gounit a reont arc'hant da skouer gant:\nan trafikerezh armoù\nar gwerzh dramm\nan trafikerezh bugale\nar gwennaat arc'hant\nar c'hoarioù arc'hant (kasino da skouer)\nan trafikerezh organoù\nAr mafia a zo graet e stumm ur biramidenn e-giz stumm un aozadur modern. Gant un den e-penn ha dindanañ ar re a labour evitañ.\nEmgann a-enep ar mafiaAozañ\nAn emgann a-enep ar mafia a zo diaes kenañ, peogwir e vez kavet kalz a wech aozadurioù hag a c'hell cheñch lec'h buan-tre, ha gwennaat o arc'hant ken buan. Evit an dra-se ez eo bet krouet savadurioù e-giz Interpol evit adkavout tud eus ar mafia pa traoù all e-giz bugale kollet. Gant an aozadur-se e vez adkavet kalz a dud hag a zo bremañ en toull-bac'h. Ma ne vije ket aozadurioù e-giz-se ne c'hellfe ket bezañ paket an dud klasket gant ar polis pe nemet dre un taol-chañs.\nE Alamagn e vez un aozadur hag a klask ober war dro ar mafia ha tud all, anvet eo ar "Bundeskriminalamt". E Italia ez eo an "DIA" hag e Amerika "FBI" pe "DEA". Hag "Interpol" evit ar bed a-bezh pe tost.\nAr mafia en ekonomiezhAozañ\nAr mafia pa za en ekonomiezh n'eo ket nemet en un doare direizh. Gounit a ra arc'hant en oc'h ober traoù aotreet, met a guzh tost bepred un aozadur diaotre.\nAr mafia a c'houlenn arc'hant en eskemm d'ur surentez e-keñver ar mafia all pe an dud o defe c'hoant ober traoù a-enep e stal, met ma n'int ket a-du bezañ gwarezet e vez torret o stal, lakaet an tan en o stal, pe kemeret ar vugale evit e vefent a-du a-benn ar fin a ma n'int ket, lazhet e vezont, hag un den a-du da vezañ gwarezet a kemer o flas.\nAn arc'hant dastumet a zo diaes kennañ da adtapout gant an archerien, abalamour ma cheñch dorn buan-tre. An doareoù nevez a c'hell sikour anezho e-giz internet, ar piratiñ a zo deuet un doare boazh evit gounit arc'hant hep fiñval.\nAr ger mafia a vezo implijet dreist-holl evit an aozadur torfedourien italian, met e vez implijet ivez evit n'eus forzh peseurt aozadur torfedourien hag a zo frammet, e-giz :\nAr mafia albanat\nAr mafia bulgarat\nAr mafia sinaat\nAr mafia italian-hag-amerikan\nAr mafia japanat\nAr mafia polonat\nAr mafia rus\nAr mafia serb\nAr mafia turk\nTud anvet a oa a-enep ar mafiaAozañ\nTud anvet eus ar mafiaAozañ\nEr sinema ez eus bet graet kalz a filmoù war ar mafia. En o zouez :\nLittle Cesar, 1931, Mervyn LeRoy\nL’Ennemi Public, 1931, William A. Wellman\nPépé le Moko, 1937, Julien Duvivier\nWhite Heat, 1949, Raoul Walsh\nTouchez pa au grisbi, 1954, Jacques Becker\nLe Cave se rebiffe, 1961, Gilles Grangier\nGuerre des gangs a Okinawa, 1971, Kinji Fukasaku\nMean Streets, 1973, Martin Scorsese\nCombat sans code d'honneur, 1973, Kinji Fukasaku\nCent Jours a Palerme, 1984, Giuseppe Ferrara\nThe Untouchables, 1987, Brian De Palma\nLes Infiltrés, 2006, Martin Scorsese\nBugsy, 1991, Barry Levinson\nYear of the Dragon, 1985, Michael Cimino\nThe King of New York, 1990, Abel Ferrara\nViolent Cop, 1989, Takeshi Kitano\nUn nouveau Russe, 2001, Pavel Lounguine\nCasino, 1995, Martin Scorsese\nMafia Blues, 1999, Harold Ramis\nLa siciliana ribelle, 2007, Marco Amenta\nEr skinwel e vez ivez kavet filmoù diwar-benn ar mafia :\nThe Sopranos graet gant David Chase\nOz a zo ur rummad HBO a gomz eus un toull-bac’h e-lec’h ma'z eus tud eus ar mafia italian hag a ra traoù difennet\nThe Simpsons e-lec’h ma c'haller gwelout tud eus ar mafia a-wechoù\nGotti, un telefilm HBO hag a gomz eus ur mestr eus ar mafia marv hiriv an deiz\nUn flic dans la mafia, graet gant Stephen J. Cannell\nAdkavet e vez ar mafia e-barzh ar c’hoarioù video :\nMafia, krouet e 2002 evit Windows, PlayStation, Xbox 360 hag GameCube. Savet eo bet gant ur strollad tchek. Istor un den hag a za e-barzh ar mafia italian-hag-amerikan er bloavezh 1930 eo.\nGrand Theft Auto, istor un den hag a labour evit kalz a aozadurioù disheñvel eus ar mafia.\nWeedcity, ur c’hoari deuet er-maez e 2008, e lec’h m'ho peus da gwerzhañ dramm, mont er c'hazino hag all.\nThe Godfather, deuet er-maez e 2006, istor ar film « The Godfather » eo.\nYakuza a zo istor un den a labour evit ar yakuza e Tokyo.\nEnep ar mafia: http://www.ouest-france.fr/naples-la-grande-manifestation-anti-mafia-de-libera-332541\nAdtapet diwar « https://br.wikipedia.org/w/index.php?title=Mafia&oldid=1892958 »\nDernière modification le 24 Gen 2021, à 15:35\nKemmoù diwezhañ degaset d'ar bajenn-mañ d'an 24 Gen 2021, da 15:35.


Diforc'hioù etre adstummoù "Douar (planedenn)" - Wikipedia\nDiforc'hioù etre adstummoù "Douar (planedenn)"\nDouar (planedenn) (kemmañ)\nStumm eus an 17 Her 2013 da 13:38\n17 okted ouzhpennet , 7 vloaz zo\nBot : de:Erde a zo ur pennad vat; Kemm dister\nStumm eus an 21 Gwe 2013 da 11:24 (kemmañ)\nVivaelcelta (kaozeal | degasadennoù)\nStumm eus an 17 Her 2013 da 13:38 (kemmañ) (dizober)\nD (Bot : de:Erde a zo ur pennad vat; Kemm dister)\nAn '''Douar''' (anvet ''Terra'' e [[latin]]) eo an trede [[planedenn]] dostañ d’an [[Heol]] e [[sistem heolel|sistem an Heol]]. Furmet e vije bet ar blanedenn 4.57 miliard a vloavezhioù ’zo.\nStumm ur [[sferenn]] a zo dezhi paneve m'eo ar [[pennahel]]ioù (polioù Norzh ha Su) un tammig plaenoc'h eget ma'z int war ur sferenn wir pe ur [[boul|voul]]. Graet e vez alies a-walc'h ar voul-douar eus ar blanedenn koulz evit he deskrivañ hag evit chom hep meskañ an [[douar]], anezhañ ul lodenn eus [[pluskenn an douar|pluskenn ar blanedenn]] hag ar blanedenn hec'h-unan.\nAr [[planedenn douarek|blanedenn douarek]] nemeti eo zo warni kementadoù bras a [[dour|zour]]. Tro-war-dro dezhi ez eus un [[aergelc'h]] tev-tre graet gant [[oksigen]] ha [[nitrogen]], ar re-se an aezhennoù pennañ.\n== Skeudennadur an Douar ==\nP'eo ar [[planedenn|blanedenn]] [[Douar (planedenn)|Douar]] ur voul vras e komzer eus ar '''voul-douar'''. Anavezet e oa he stumm gant ar skiantour, matematikour ha steredoniour [[Eratostenes]] , un [[Egipt]]ad gresianeger, en deus jedet tro ur [[kelc'h|c'helc'h]] Douar gant ur resisted digredus pa weler teknikoù a c'helle implijout.
\nKollet eo bet an anaoudegezhioù-se ken e krede Europiz ar [[Krennamzer|Grennamzer]] e oa plat an Douar, e troe an Heol en-dro dezhañ eus ar Reter d'ar C'hornôg, hag e tremene dindani diouzh an noz. Koulskoude e voe adkavet testennoù Erastotenes, met hemañ en doa bet rediet kinnig martezeadennoù kemplezh evit displegañ [[kelc'htro]] al [[Loar]] pa ne gave diaes lavaret e oa an [[Heol]] oc'h ober tro ar blanedenn hervez e [[kerzhed|gerzhed]] seblantus.\n|+ Gwiskadoù douarouriezhel an Douar\n! rowspan="8" style="font-size:smaller; text-align:center; padding:0;"|[[FileRestr:Jordens inre-numbers.svg|250px|center]]\n!Donder
''( km )''\n* Dre fent e lavarer ''an (tamm) douar patatez-mañ'', pa gomzer eus ar bed.\nAdtapet diwar « https://br.wikipedia.org/wiki/Dibar:MobileDiff/1531635 »


Ur bajenn a dro… - Spered ar vro - Le Télégramme\nUr bajenn a dro…\nJulien Meffre hag Anna Kere, e Roazhon, e penn-kentañ miz Meurzh.. (Photo Marie Guérin)\nChangement d’équipe à Spered ar Vro !\nOuzhpenn ugent vloaz zo bremañ ez eus deus « Spered ar Vro » en Télégramme. Bep Yaou e vez kinniget d’al lennerien ha d’al lennerezed ur bajennad e brezhoneg, ar pezh n’eo ket dister en ur gazetenn evel houmañ ! Kement-mañ ne vije ket bet posubl panevet d’an dornad kazetennerien o deus douget, pep hini d’e dro, al labour-se. Dibaoe 2016 e oa bet fiziet an dra-se da Anna Kere asambles ganin-me. Un daouad nevez hag efedus, d’am soñj, a-drugarez da bersonelezh Anna ha d’ar skiant a zo bet prenet ganti e bed ar mediaoù. Goude he studioù war an Istor hag ar sokio-yezhoniezh he deus labouret evel kazetennerez e Frañs 3 Breizh, a-raok en em staliañ war he c’hont ha duañ paper evit an Télégramme, Sciences Humaines peotramant c’hoazh La Grenouille à grande bouche… Hiziv he deus choazet nijal kuit war-zu avañturioù nevez. Arru eo e skipailh BCD (Bretagne Culture Diversité) en Oriant, e-lec’h ma vo e-karg deus lec’hienn internet Bécédia. Sur ha n’eo ket marteze e talc’ho da vroudañ hom bro hag he yezh eno en un doare nerzhus ha pozitivel, evel m’he deus graet amañ. Trugarez vras evit da labour prizius ha chañs vat dit, Anna !\nUr skipailh nevez\nN’eo ket achu Spered ar Vro evit afer-se ! Evit kreñvaat ar skipailh e tegemeromp hiziv un den all, Julien Meffre e anv. Sur a-walc’h n’eo ket dianav deoc’h kar e boltred a oa bet embannet amañ e miz Gwengolo. Genidik eo deus Hañveg, e-kreiz Penn ar Bed. Goude un toullad bloavezhioù e Pariz eo deuet d’en em staliañ e Roazhon, e-lec’h ma kelenn Istor ha Douaroniezh er skolaj. Paotr ar marc’h-houarn eo Julien, ha kenlabouret en deus dija gant ar gelaouenn Vélo. « Skrivañ muioc’h a bennadoù diwar-benn ar sportoù a blijfe din ! », emezañ. Degemer mat dezhañ ! Gantañ e talc’himp da zifraostañ tachennoù a bep seurt, kuit na chomfe bac’het hor yezh en he bedig-bed dezhi. Eseañ a rimp bepred d’ober al liamm etre an dud o deus desket pe klevet ar brezhoneg war barlenn o mamm pe o mamm-gozh, ha n’o deus ket bet ar chañs da zeskiñ lenn ha skrivañ anezhañ er skol, ha tout an dud a striv evit deskiñ brezhoneg mod pe vod hiziv. Liesseurt ha pinvidik eo bed ar vrezhonegerien… Ra chomo ar bajenn-mañ ur benveg e servij an holl evit diskouez an dra-mañ ha reiñ plijadur deoc’h !\nChangement d’équipe à Spered ar Vro ! Anna Quéré rejoint l’équipe de BCD (Bretagne Culture Diversité) à Lorient, où son professionnalisme et son énergie seront des atouts importants pour contribuer à mettre la Bretagne en avant. Originaire d’Hanvec (29) et enseignant à Rennes, Julien Meffre prend le relais avec l’envie de continuer à défricher de nouveaux terrains où s’exprime aujourd’hui la langue bretonne. Notamment dans le domaine du sport…


Maranhão (stad) - Wikipedia\nBanniel Maranhão Ardamezioù Maranhão\nKêr-benn São Luís\nKêr vrasañ São Luís\nGorread 331 983,293 km² (8vet)\n6 714 314 (2012) (10vet)\n20 ann./km² (16vet)\nMDD (2005) 0,680 – etre (26e)\nKod ISO 3166-2:BR BR-MA\nTraezheg e Maranhão\nStad Maranhão a zo unan eus ar 27 unanenn gevreet a zo e Brazil, hag eus an 9 a zo e rannvro an Nordeste. São Luís eo ar gêr-benn, hag Açailândia, Imperatriz, Timon ha Caxias eo ar c'hêrioù a-bouez all. Er reter dezhi e kaver stad Piauí, Tocantins er mervent, Pará er c'hornaoueg hag ar Meurvor Atlantel en norzh.\nPeurvuiañ e lavarer e teu an anv "Maranhão" eus an anv roet gant an henvroidi d'ar stêr Amazon a-raok donedigezh tud Europa. Darn a lavar ez eus darempred gant stêr Marañon e Perou.\n(pt) Lec'hienn ofisiel gouarnamant stad Maranhão\nAdtapet diwar « https://br.wikipedia.org/w/index.php?title=Maranhão_(stad)&oldid=1813290 »\nKemmoù diwezhañ degaset d'ar bajenn-mañ d'an 7 Kzu 2018, da 18:39.


Pajenn:Fenelon - Digweziou Telemaq mab Ulyss.djvu/65 - Wikimammenn\nPajenn:Fenelon - Digweziou Telemaq mab Ulyss.djvu/65\nétré an oll bopliou, ha creizen ar werz. Béz hé deuz daou vôl vraz, hénvel oc’h diou vréac’h, a ia en hé raoq er mor, hag a vriata eur porz divent, é pini an avéliou né ell qét dont. Er porz-zé, é wéler ével eur c’hoat a werniou ; hag a boan é eller gwélet ar mor dindan al litri diniver. Qéariz oll en em ro d’ar werz, hag ar pinvidiguéziou ar brassa na ro qét a c’horréguez dézo évit labourat d’ho c’hresqaat. Gwélet a rer a bép tu lin moan an Egypt, hag ar moug diou véach livet euz eul liou burzuduz ; al livach-zé a zo qér béo-buézeq, né ell qét an amzer hé c’hoénvi : servich a ra évit ar gloan flour, pini a zo c’hoaz bravéet euz eur vroudérez aour hac arc’hant. Ar Phénicianed a ra ar werz gant an oll bopliou péteg striz Gadèz, hag éz éont memeuz péteq an océan braz a ra tro an douar. Gréat ho deuz ivé béachou hir war ar mor ruz ; ha dré an hent-zé éz éont da glasq, en énizi dianavézet, aour, parfumiri, ha meur a anéval ne wéler qét aman.\nNé allen qét sellet aoualc’h oc’h an arvest caër euz ar guéar vraz-zé. Né wélen qét ével er guériou ar Grécianed, tud didalvez ha curiuz, o vont da glasq qélou war leuriou-qéar, ô sellout oc’h an erméazidi a arru er porz-mor. Ar gwazed a laq ho amzer da ziscarga ho listri, da gas ho marc’hadourez, da réiza pép tra en ho magazinou, ha da jédi ar péz a dléont\nAdtapet diwar « https://br.wikisource.org/w/index.php?title=Pajenn:Fenelon_-_Digweziou_Telemaq_mab_Ulyss.djvu/65&oldid=116725 »\nKemmoù diwezhañ degaset d'ar bajenn-mañ d'an 1 Gou 2018, da 10:58.


keleier - Skolaj Diwan Liger Atlantel\nArticles avec #keleier catégorie\nKross ar skolaj\nPublié par Skolaj Diwan Liger Atlantel Lundi, 15 Mai 2017\nD'ar Gwener 5 a viz Mae pedet eo bet ar re CM1 ha CM2 Skol Diwan Naoned evit kemer perzh er c'hross ar skolaj e park ar Saveze et Sant Ervlan.\n3 redadeg a oa hervez an oad : ar re 3e ha 4e da gentañ, ar re 5vet ha 6vet da heul hag evit echuiñ ar re CM1 hag CM2 gant un nebeut gellenerien ha kasourien ar skolaj.\nAn holl a oa laouen debriñ asambles yod frouezh ha madalenoù goude ar redadeg.\nEvit echuiñ ar mintinvezh kinniget eo bet d'an holl c'hoarioù basket-ball ha mell-droad e-barzh porzh ar skolaj. Ur c'hrogad etre izili skipailh ar skolaj hag un nebeut skolajidi zo bet graet met gant piv eo aet eo ar maout ? Ur mister eo ...\nCatégories : #buhez pemdeziek, #tro dro d'ar skolaj, #keleier\nHoll skolajidi Diwan en 3e klas a dremene an AKED er bloaz-mañ d'an 3 a viz Mae. Petra eo an AKED (arnodenn kreiz an eil derez) ?\nUn arnodenn live 3e klas a ro an digarez d'ar skolajidi da ezteurel o barregezhioù e brezhoneg, un arnodenn dre skrid e brezhoneg a zo, un arnodenn barregezhioù yezh (an DIBAB) hag arnodennoù dre gomz ha pleustrek e danvezioù choazet gant ar skolajidi.\nE Sant-Ervlan hag er Releg eo bet dalc'het an arnodenn ar bloaz-mañ. Skipailh ha skolajidi Gwened a zo deuet, o deus labouret, hag a oa laouen ha bamet dirak hor brav a skolaj !\nDigoridigezh ar skolaj\nPublié par Skolaj Diwan Liger Atlantel Mardi, 31 Janvier 2017\nD'an 16 a viz Kerzu 2016 e oa bet aozet ur fest evit lidañ ar staliadur er savadur nevez ar skolaj.\nDegemeret eo bet familhoù, mignoned ar skolaj ha dilennidi gant ar skipailh hag ar skolajidi, an holl zo bet pedet gweladenniñ ar c'hlasoù hag ar c'houska nevez.\nEmaomp o c'hortoz bremañ dilojadeg burev Yezhoù ha Sevenadur, Kentelioù An Noz, ar chKDSK hag ar kevredigezhioù all evit mont war raok asambles !\nCatégories : #tro dro d'ar skolaj, #buhez pemdeziek, #keleier\nLid ar Breved\nPublié par Skolaj Diwan Liger Atlantel Jeudi, 26 Janvier 2017\nLidet eo bet ar breved evel bep bloaz... Met evit ar wech-mañ e oa en hor skolaj nevez. Neuze evit al liseidi nevez e oa moarvat ar wech kentañ dezho gwelet ar skolaj nevez. Fier e oant, ha laouen da adkavout o c'hamaladed kozh ! C'hwec'h e touez tredeidi warlene a zo bremañ e lise Karaez, padal 4 anezho a zo el lise e St-Nazer, Pembo, pe Sant-Ervlan.\nCatégories : #tro dro d'ar skolaj, #keleier\nFilm 5 bloaz ar skolaj\nPublié par Skolaj Diwan bro Naoned Dimanche, 15 Décembre 2013\nSed'amañ ur film a zo bet sevenet gant ar re 4e evit lidañ 5 bloaz ar skolaj e miz Gwengolo 2013.\nKinniget eo en un doare keleier gant nevezinti a-bep seurt ha traoù bevet gant ar skolajidi.\nGourc'hemennoù dezho neuze !\nCatégories : #keleier\nUn tsunami skorn e Kanada\nPublié par Skolaj Diwan bro Naoned Mardi, 2 Juillet 2013\nUn tsunami skorn e Kanada!!!\nNorzh stadoù unanet hag kanada o deus gouzanvet un tsunami skorn .\nUr stad "trumm" a zo bet lavaret , kalz a dud a zo bet rediet da guitaat o zi .\nUn degouezh ral eo hervez an arbennigourien met an tsunami a oa krenv tre\nAr wagenn -se he deus distrujet un dekved bennak a diez e Ochre river , e 300 km e gwalarn Winnipeg .\nE-pad kalz a eurvezhioù ar wagenn he deus drastet kalz a diez gant un tizh 90 km/h .\nDen ebet a zo bet lazhet ha tu zo dezho sellet ouzh ar freuzoù .\nWar ar foto ez eus tu sellout div ti linvaet gant ar wagenn skornet\nAr skiantourien a sonj e c'hellfe kaout un tsunami skornet nevez e norzh stadoù unanet amerika hag e su kanada .\nPublié par Skolaj Diwan bro Naoned Dimanche, 30 Juin 2013\nDa betra servij bazailhat ?\nBazailhat a reomp pa hon eus naon, pa vezomp skuizh pe/hag enoet.\nBazailhat a sikour arc'hanomp da zistanañ.\nOksigen a ra hon empenn, lakaat a ra ac'hanomp da ziwall.\nPaouez a ra ar c'hoant kousket. Kalz a loened all a vazailh evel ar yer hag ar pesked !\nIskis eo, bazailhat a zo stagus (An holl a bazailh).\nKlaskit bazailhat 'kichen ho mignoned pe ho familh. Petra c'hoarvezh ?\nSevenoc'h eo lakaat an dorn dirak ar genou pa vez bazailhet.\nHag-eñ ho peus bazailhet o lenn ar pennad-mañ\nPublié par Skolaj Diwan bro Naoned Mercredi, 26 Juin 2013\nMevz e oa ha lakaet en deus e hamster da fritañ.\nUr studier e New-York en deus lakaet e hamster da fritañ : n’eo ket marvet hennezh evit kement-se. En eoul eo bet kavet gant ar polis. Kondaonet eo bet an den da 120 eurvezh labour ret, 1200 € a dell-kastiz. Difennet eo outañ kaout ul loen en-dro a-raok 8 vloaz.\nSetu an hamster.\nPublié par Skolaj Diwan bro Naoned Jeudi, 30 Mai 2013\nAr c'hameleon a cheñch liv\nAr c'hameleon a zo ul glazard ha reou zo a c'hell cheñch liv. Liv o deus dindan o c'hroc'hen dreuzwelus. O liv a c'hell bezañ ruz melen glas ha gwenn. Al livioù se en em vesk asambles evel al livaj. Cheñch a reont liv a benn bezañ diwelus. Met tu zo (skiantourien) a lavar eo dre cheñchamant amzer hag ivez evit "komz" gant ar reoù all.\nBez ez eus diouto er broioù tomm.Tu zo gwelout ivez reoù a zo flemus pe ne cheñchont ket liv rak o stumm eo un delienn pe ur skourr.\nReou zo o deus ur c'horn.\nAfer ar c'hig-marc'h\nPublié par Skolaj Diwan bro Naoned Dimanche, 19 Mai 2013\nBez ez eus ur gwir gudenn : Kavet ez eus bet kig-marc'h e-barzh produioù e oa skivet war an etikedennoù e oa kig saout. An dud o deus debret se ne oant ket laouen tamm ebet. Livet e oa bet gevier dezho hag ouzhpenn-se ne felle ket dezho debriñ kig-marc'h. Ar gompagnugnezh o deus graet-se rak ar marc'h a zo marc'hadmatoc'h eget ar c'hig all. Klasket hon eus, ni, dizoleiñ evit gwir ar pezh a zo bet c'hoarvezet. Ha penaos eo erruet ar c'hig-mañ e-barzh hon asiedennoù. Setu ar chema, diwar-benn an afer-mañ:


Diforc'hioù etre adstummoù "Gouren" - Wikipedia\nDiforc'hioù etre adstummoù "Gouren"\nStumm eus an 14 Meu 2010 da 20:17\nStumm eus an 14 Meu 2010 da 20:08 (kemmañ)\nStumm eus an 14 Meu 2010 da 20:17 (kemmañ) (dizober)\n=Gerioù pouezus ar gouren=\n:_Skol*Skol gouren : a zo ar c’hlub lerc’h ma vez pleustret ar gouren.\n:_Pallenn*Pallenn : a zo gorre an tapis gouren\n:_Difenn*Difenn : gorre diwall tro-dro d’ar pallenn.\n==Termoù tredeog er c’hrogad==\n:_Prest*Prest oc’h : en em lakaat a raont ar gourenerien e plas hag ober a reont ar vriata\n:_Krogit*Krogit : tu 'zo d’ar gourenerien krogiñ d’en em ganañ\n:_Ehan*Ehan : paouezet e-vez ar c’hrogad\n:_E*E-kreiz : ret eo d’ar gourenerien en em lakaat en-dro e-kreiz ar pallenn\n:_Dibenn*Dibenn : fin ar c’hrogad\n:_ *Astenn : astennet e vez an amzer c’hoari\n[[Skeudenn:Ar briata.jpeg|left|thumb|Ar vriata]]\n==Termoù tredeog evit an disoc’hoù==\n:_Lamm*Lamm : disoc’h dispar. Reiñ a ra an trec’h d’un taol. Ret eo evit-se ma kouezfe unan àr an div skoaz.\n:_Kostin*Kostin : kouez àr ur skoaz.\n:_Poent*Poent : [[Gouren|Fazioù]]\n:_Netra*Netra : disoc'h nul. Kouezet eo àr un dra all eget ar gein (revr, divgar, brec'h...)\n:_Kein*Kein : un avañtaj eo. Kouez àr traoñ ar gein.\n:_Diviz*Diviz :un diviz a vez graet gant an tredeogourien evit reiñ an trec’h da unan ag ar gourenerienn e fin ar c’hrogad, ma vez par o disoc'hoù.\n:_Kouez*Kouez : Goude ma vehe bet astennet ar c'hrogad get an tredeogourien hep ma vehe poent ebet evit den, e vez divizet reiñ an trec'h d'an hini a rahe kouezout an hani all, àr n'eus forzh peseurt lodenn ag ar c'horf.\n:_Dilez*Dilez : Dilezadenn ur gourener eo. Alies eo rak e vezont gloazet e-pad ar c'hrogad. Reiñ a ra an trec’h d’an enebour.\n:_Diwall*Diwall : [[Gouren|Fazioù]]\n:Nac'hiñ bout taget a zo ivez difennet : harpañ an enebour get ar brec'h pe get ar benn, bountañ an divc'har get ar brec'h, pe c'hoazh chom en ur stad difenn e-pad re bell. Lakaat ar brec'h àr ar leur just a-raok kouezout a c'hell bout un nac'hadenn ivez.\n:_Diwall*Diwall : ur berz eo.\n:_Fazi*Fazi : a zo disoc'h ur fazi graet get ar gourener. 3 fazi a ro un divrud.\n:_Poent*Poent : a zo roet da enebour an hani en deus graet 2 fazi. Par eo d'ur Kostin.\n:_Divrud*Divrud : a zo un diberzh evit peurest ar c'hevezerezh, roet evit ur fazi vras (feuls, emzalc'h fall)\n====Ar BEES 1°====\nAn diplom-mañ a zo digor evit ar gourenerien a zo dija monitour. Ouzhpenn gwiriekaat ar memes baregezhioù, e ro ur gopr . Un diplom ag ar stad eo, neuze eo ministrerezh ar sportoù a ro anezhñ. Evit an arnodenn-se eh eus :\n:-* Ur stummadur boutin\n:-* Ur stummadur difer\n====Ar BEES 2°====\n:-* Barekaadur teknikel\n:-* Gourdonerezh kaer\nAdtapet diwar « https://br.wikipedia.org/wiki/Dibar:MobileDiff/678569 »


eus ar c'haerañ - Wikeriadur\neus ar c'haerañ\n(Adkaset eus bezañ eus ar c'haerañ)\nSavet diwar an araogenn eus, ar ger-mell strizh ar hag an derez-uhelañ kaerañ\neus ar c'haerañ /Distagadur ?/\nEn jardin ar palez e oa ur wezenn-ber hag a roe per eus ar c'haerañ. — (Fañch an Uhel, Kontadennoù ar Bobl/1, Al Liamm, 1984, p. 15.)\nMa voent neuze euredet, hag e voe gouelioù, ha c'hoarioù, ha festoù eus ar c'haerañ. — (Fañch an Uhel, Kontadennoù ar Bobl/1, Al Liamm, 1984, p. 298.)\nDiv blac'hig skañv a izili,\nNezerezed eus ar gaerañ,\nKouskerezed eus ar gwashañ. — (Prosper Proux, Bombard Kerne, Jabadao ha kaniri, Ti-moul. ar Govig, Gwengamp, 1866, p. 96.). Gortoz a raed : eus ar c'haerañ)\nPrenañ a ris 'ta e Toulon ur pikol korn-butun eus ar c'haerañ gant ur c'harenn wer ma veze diskennet enni dour c'hwezh vat, e gwirionez ur « narghileh » e giz an Durked. — (Jarl Priel, Va Zammig Buhez, Al Liamm, 1954, p. 88.)\n[...] ur montr arc'hant alaouret ha kizellet eus ar c'haerañ gant e anv hag e adarmez engravet e diabarzh ar glozenn. — (Jarl Priel, Va Zammig Buhez, Al Liamm, 1954, p. 99.)\nHennezh a oa end-eeun un den eus ar c'haerañ. — (Jules Gros, Le trésor du breton parlé Deuxième Partie, 1970, p. 226.)\nAdtapet diwar « https://br.wiktionary.org/w/index.php?title=eus_ar_c%27haerañ&oldid=170104 »\nKemmoù diwezhañ degaset d'ar bajenn-mañ d'an 26 Her 2013, da 11:46.


E Bro-Euskadi - Skolaj Diwan Kemper Jakez Riou\nSkolaj Diwan Jakez Riou 932 …\nEtre an 19 hag ar 25 a viz Meurzh omp bet en Arrasate, e kreisteiz ar Vro-Vask, 21 skoliad ha 2 gelenner.\nDaoust d’an amzer da vezañ lous hon eus tremenet ur sizhunvezh a zoare etre dudi ha deskiñ. D’ar meurzh e oa bet gweladennet kêr Arrasate. Diouzh ar mintin ALECOP, ur c’heveldi ma labour ar studierien hanter-amzer evel micherourien hag hanter-amzer o studiañ. Kement-se a ro dezho ur gopr evit bastañ d’o ezhommoù bevañ ha studiañ. Produet e vez funioù eno, darnoù evit greanterezh ar c’hirri-tan hag a bep seurt mekanikoù elektronek evit an deskiñ er skolioù.\nBet omp o welout skinwel Arrasate hag an tro-war-droioù, Arrasate Telebista e anv. Tro o deus bet ar skolidi da arnodiñ binvioù ha da ijinañ e oant tud vrudet war ar skinwel.\nEn hevelep savadur emañ ar skingomz lec’hel ha Goienkaria, ar gelaouenn sizhuniek evit an tolead. Koulz skinwel, skingomz ha kelaouenn a zo holleuskarek.\nD’ar merc’her e oa Mirdi ar Peoc’h e Gernika diouzh ar mintin ha Mirdi Guggenheim e Bilbo goude kreisteiz. Ken fall e oa an amzer, avat, erc’h war an hent, erc’h oc’h ober, ma oamp chomet boud un eurvezh hanter p’edomp o klask dont er-maez eus ar gourhent. Harpet ar c’hirri-samm, lod a-dreuz difiñv-kaer, ur gwallzarvoud bennak, tourterien dierc’hañ… A-benn ar fin hor boa gellet gweladenniñ Mirdi ar Peoc’h hag advevañ en ur sal aergelc’h devezh bombezadeg Gernika, d’ar 26 a viz Ebrel 1937, gant kirri-nij alaman al legion Condor. Diwar o istor kriz int o-unan int deut a-benn da sevel mirdi ar peoc’h er bed dre vras ha fromus-kenañ eo bet ar weladeg.\nDiouzh an enderv e oa gweladeg Mirden Guggenheim Bilbo, lestr arnevez e lec’h ma saved listri gwechall. En traoñ kizelladurioù bras Richard Serra a laka o c’hildroioù an dud da vezevenniñ. En trede solieradur an diskouezadeg diwar-benn Pablo Palazuelo gant e arz a-vremañ linennek. Daou strollad a oa bet graet ganeomp, an eil dreist-holl merc’hed ennañ hag egile paotred n’o deus ket bet an hevelep doare da welout al lec’h nag an diskouezadeg. Bezet a vezo eo plijet d’an darn vrasañ ar savadur a zo oberenn arz a-walc’h diouti hec’h-unan.\nD’ar yaou edomp e Donostia gant kenskriverien euskarat hor skolidi ambrouget gant Pepe hag Ana. Un devezh a zoare da welout ar C’hontxa, ar gêr gozh, ar marc’hadoù, ar garidoù kenwerzhel nevez ha goude ur hir a bourmenadeg dirak ar mor da echuiñ en tu kleiz dirak oberenn vrudet Chillida Krib an Avelioù. Tro a voe en devezh-se d’hor skolajidi da vezañ ambrouget gant Euskariz ha d’ober gwelloc’h anaoudegezh ganto.\nD’ar gwener, daoust ma oa dousaet an amzer e chome erc’h er menezioù ha war hentoù ar menezioù. Chomet omp tost da Arrasate, un dro en Oñati ha betek santual Arantzazu (Itron Varia ar Spern Du).\nEno e oa nevez dierc’het an hent ha ne oa ket adkrog an daremprederezh touristel. Ur gêrig dindan erc’h, kollet e peoc’h ar menezioù…\nD’ar gwener da noz e tremene redadeg vras an euskareg, ar C’horrika, dre Arrasate da 1 eur diouzh ar mintin. Aozet e oa bet ur giton gant ar skolidi ha douget e oa bet gant rederien galonek. Daoust d’ar glav e oa kantadoù a rederien o treuziñ kêr Arrasate e-kreiz an noz gant lañs ha lusk da heul ar sammorell a zigore an hent. Unnek devezh e talc’h ar redadeg da vont noz-deiz, gant festoù a bep seurt war an hent, hag ur mell abadenn e penn an hent. Gouel, brudadeg, dastum arc’hant, kas ar yezh war-raok gant plijadur …


Catégorie : E brezhoneg\n« Enxaneta » : ajañs egor ar gouarnamant katalan !\n24/03/2021 04:31\tAucun commentaire\nSetu, lañset eo bet loarell gentañ an Ajañs Egor Katalan ! D’an 20 a viz meurzh e loc’has ur fuzeenn rus eus Baïkonour er C’hazakhstan, enni un nanoloarell arc’hantaet gant ar gouarnamant emren katalan ha krouet e Katalonia. Abaoe 1996 he deus ar Generalitat hec’h institut a studiadennoù an egor ha perc’henn eo war arsellva Montsec, « an ensavadur a enklask steredoniezh\nHa votiñ a raio ho kannad evit al lezenn Molac pe get ?\n23/03/2021 08:17\tAucun commentaire\nD’an 08 a viz ebrel e vo votet en-dro er parlamant war al lezenn Molac evit ar yezhoù rannvro. Met penaos e vo votet gant kannad ho pastell-vro eta ? Gant ar c’henstroll « Evit ma vevo hor yezhoù » ez eus bet savet ur gartenn etreoberiat evit gouzout petra zo bet embannet gant kannad-mañ-kannad. Bep un tammig e vo leuniet ar gartenn evel\nAel-mat Enez Sun / L’ange gardien de l’île de Sein\n21/03/2021 10:48\tAucun commentaire\nAr saveteiñ war vor a zo bet bepred e-kreiz buhez Enez Sun. An dra-se en deus lakaet martoloded an enezenn da vezañ gouiziek war-se. Met d’ar mare ma oa deuet da vezañ re gozh o c’hanod SNSM, e penn kentañ ar bloavezhioù 2000, ne ouient ket an enezidi penaos ober evit dastum trawalc’h a arc’hant da gempenn anezhañ. Betek ma\nBlanquer hag ar C’hapes Korseg : goude al lavar, an dislavar !\n19/03/2021 09:08\tAucun commentaire\nSetu, goude un dornad a vanifestadegoù e Korsika e rankas Jean-Michel Blanquer en em zislavaret dimerc’her dremenet diwar-benn ar c’hapes korseg : nullet eo diferad ar 25 a viz genver hag heñvel e vo kenefeder ar yezh korsek ha hini ar galleg er genstrivadeg. Fulor e oa e Korsika abaoe daou viz abalamour d’ur cheñchamant er C’hapes korseg. Cheñchet e oa\nSainte-Lucie: ar c’hreoleg, yezh ofisiel er skolioù e 2022\n19/03/2021 04:17\tUn commentaire\nA-benn an distro-skol 2022 e vo ar c’hreoleg yezh kelenn ofisiel en holl skolioù eus Sainte-Lucie, un enezenn dizalc’h eus Antilhez. Lakaat ar vugale da zeskiñ lenn ha skrivañ e kreoleg a-benn fin ar skol kentañ derez eo pal ministrerezh deskadurezh-stad an enezenn. Asambles gant ar skolaerien ha tud ar vugale e vo kensavet ar raktres-mañ. Tro 165 000 anneziad\nOristano : kitoù evit deskiñ ar sardeg roet d’ar skolioù\n18/03/2021 04:20\tAucun commentaire\nE kêr Oristano (Aristhanis e sardeg), e kornôg Bro Sardinia ma vez komzet sardeg, ez eus peder skol. Kerbenn proviñs Oristano eo ar gêr. Hag er proviñs-se ez eus ur raktres kas war-raok al « limba sarda » (ar yezh sardek) er skolioù kentañ derez: « Limba sarda, limba de s’identitade, limba de su mundu » e anv. D’ar 15 a viz meurzh ez eus\nArload ar chadenn skinwell kembraek S4C troet e brezhoneg !\n17/03/2021 15:12\tUn commentaire\nAntur Cyw, un arload evit ar vugale krouet gant ar chadenn skinwell e kembraeg S4C, a zo bet troet e brezhoneg hag e kerneveureg. E 2020 e oa bet lañset gant S4C evit ma c’hellfe ar vugale kembraegerien deskiñ dre c’hoari. Ur seurt park avañturioù galloudel eo Antur Cyw ma c’hell ar vugale ober c’hoarioù yezh ha kontañ, sevel tonioù\n17/03/2021 04:50\t2 commentaires\nAnv zo da vanifestiñ etre Redon ha Sant-Nikolaz-an-hent evit Breizh adunvanet d’ar 5 a viz even 2021. Bretagne Réunie a vefe e penn ar raktres. Ur pont a zo etre an div gêr. Hervez ar melestradur gall, n’eo ket Redon ha Sant-Nikolaz er memes rannvro. E Breizh velestradurel emañ Redon hag e « Broioù al Liger » emañ Sant-Nikolaz ha rannet e\nAr c’hembraeg lakaet diaes e Anglesey\n16/03/2021 04:41\tAucun commentaire\nHervez ur studiadenn nevez, e enez Anglesey ne zeu ket a-benn ar c’hard eus ar tiegezhioù ma vez komzet kembraeg gant an tad hag a vamm da dreuskas ar yezh d’o bugale. Koulskoude, un drederenn eus an tiegezhioù ma vez komzet kembraeg gant an tad pe ar vamm a zeu a-benn da zeskiñ ar yezh d’o re. Perak ez a\nMuioc’h eget 7000 bugel er skolioù iwerzhonek eus ar c’hwec’h kontelezh\n15/03/2021 04:47\tAucun commentaire\nEvit ar c’hentañ gwech e vo muioc’h eget 7000 bugel skoliataet er skolioù iwerzhonek dre soubidigezh eus ar c’hwec’h kontelezh (lodenn eus Iwerzhon dindan dalc’h ar Rouantelezh-Unanet). E Dún Geanainn (Dungannon) e kontelezh Tyrone ez eus 143 bugel da skouer. E 2011 e oa bet savet ar skol hag ar bloaz kentañ e oa 12 bugel enni hepken. Ouzhpenn d’ar\nAr Priñs Bihan troet e parlant ar marzoù\n14/03/2021 04:41\tAucun commentaire\nPeseurt yezh a veze komzet er C’hroasant, un tiriad stumm ur bara kornieg e norzh uhelañ Okitania ? Rannyezhoù okitanek pe rannyezhoù oïl ? Pe ur meskaj etre an holl ? Abaoe bloavezhioù e vez studiet parlant pe parlantoù ar C’hroasant, ar « marcheg », gant ar CNRS. War ar rouedadoù sokial e vez skignet disoc’hoù labour an enklaskerien, ha dedennus-kenañ anezhañ. Kement ha brudañ\nLaura Borràs prezidantez nevez ar parlamant katalan\n13/03/2021 09:03\tAucun commentaire\nBetek ar 26 a viz meurzh e c’hell ar gannaded katalan dibab prezidant nevez ar Generalitat. Peseurt marc’had a vo tonket etre an dizalc’herien, avat, amañ emañ an dalc’h. Da c’hortoz eo bet dilennet hiziv (12/03) prezidantez ar parlamant : Laura Borràs an hini, plac’h Junts anezhi, da lavaret eo strollad ar prezidant en harlu Carles Puigdemont. 64 mouezh a zo\n13/03/2021 04:57\tAucun commentaire\n4 c’helenner normaneg enez Jerze a laboure e skolioù an enezenn betek-henn. Tri c’helenner a vo titlet a-benn nebeut gant ar gouarnamant emren evit o sikour. Abaoe m’eo bet lakaet ofisiel ar « Jèrriais » d’an 12 a viz c’hwevrer 2019 ez a war-gresk an niver a eurvezhioù gouestlet d’ar yezh e skolioù an enezenn. Goude pask e vo roet lañs da\nGouel ar yezhoù gouezelek e miz even ha gouere\n12/03/2021 04:45\t2 commentaires\n« Gaelg21 » setu an anv a zo bet dibabet evit gouel ar yezhoù gouezelek a vo aozet e enez vManav etre an 9 a viz even hag an 9 a viz gouere a za. Ouzhpenn ar « gaelg », yezh geltiek enez vManav, a vo lidet e-pad an daou vizvezh-se, an iwerzhoneg hag ar gouezeleg eus Bro-Skos a vo enoret ivez. E broioù\nEmsaverien ar montenegreg a-enep ar gouarnamant\n11/03/2021 04:44\tUn commentaire\nDaoust hag eo montenegreg ur yezh disheñvel diouzh ar serbeg-kroateg ? Amañ emañ an dalc’h. Ar pezh zo, montenegriz kar-o-vro a glask goveliañ ur standard montenegreg dizalc’h diouzh ar serbeg hag ober ganti er vuhez pemdeziek kement hag er skolioù. Hogen, un tamm evel e Belarus, emañ cheñch-dicheñch mennozhioù stur ar gouarnamant war an dalc’h-se hervez piv a zo e penn\nNaoned : Ul levrig-familh e brezhoneg roet gant an ti-kêr !\n10/03/2021 14:13\tAucun commentaire\nAn traoù a za war-raok e kêr Naoned ! Evit ar wech kentañ ez eus bet roet ul levrig-familh e brezhoneg ar mintin-mañ (10 a viz meurzh) d’ur familh a vrezhonegerien eus Naoned. D’ar 17 a viz kerzu e oa bet iset ar gwenn-ha-du dirak an ti-kêr ha bremañ ez eus moaien da gaout levrigoù-familh en hor yezh. A-benn nebeut e\nKorsika : Nann da adreizhadur ar c’hapes korseg\n09/03/2021 04:34\t3 commentaires\nDisadorn dremenet e oant un ugent bennak e skol-veur Corti o sevel o mouezh a-enep adreizhadur ar c’hapes korseg. Hervez lavar ar studierien vroadelour e vo didalvoudekaet ar c’hapes korseg ma vez lakaet e pleustr an adreizhadur : An arnodenn « korseg » a oa 7 he c’henefeder betek-henn ha diskennet e vo da 4 da skouer. Kreñvaet e vo plas ar galleg\nUr blakenn-straed divyezhek en Turball\n09/03/2021 04:17\tAucun commentaire\nBetek penn kentañ an XIXvet kantved e veze komzet brezhoneg en Turball, ur gumun eus Bro-Gwenrann e Liger-Atlantel. Panelloù divyezhek brezhoneg-galleg a zo e mont-treoù ar gêr abaoe bloavezhioù met ne oa ket panelloù-straed c’hoazh. Staliet eo bet unan ar sizhun dremenet war hent Pen-Bron : « Hent an Doktor François Moutet » eo deuet da vezañ. Ur medisinour hag a labouras a-hed\nVotadegoù en Izelvroioù : an emsav evit ar frizeg a sav e vouezh\n08/03/2021 04:30\tAucun commentaire\nPrestik e vo ar votadegoù rannvro e Bro-Friz ur proviñs eus Izelvroioù. Da geñver ar c’hendiviz etre pennoù bras ar strolladoù politikel pennañ ez eus bet kaset un dornad a arc’hadurioù gant an emsav evit ar frizeg d’an danvez dilennidi. Da gentañ holl e c’houlenn Kuzul an Emsav Frizon e vefe doujet muioc’h d’an engouestloù bet kemeret gant ar gouarnamant\n05/03/2021 04:32\tUn commentaire\nD’an 21 a viz meurzh e krogo an niveradeg e Iwerzhon an Norzh. Betek-henn, n »halle ket respont an dud en ulster-skoteg. Ar wech-mañ e c’hello diskennidi skosiz an douaroù izel respont en o yezh hag ouzhpenn-se eo bet troet an teuliadoù displeg e 17 yezh, yezhoù an enbroidi en o zouez, anat deoc’h, met ivez an ulster-skoteg. Un niveradeg en-linenn\n« Précédent Page1 … Page23 Page24 Page25 Page26 Page27 Suivant »


Florida spagnol en 1810.\nKastell San Marcos.\nWest Florida e 1767.\nKentañ trevadenn spagnol (1565-1763)Aozañ\nEn 1559 e teuas Tristán de Luna y Arellano a-benn da ziazezañ un drevadenn en Pensacola e-pad daou vloaz. A-benn neuze e oa krog ar C'hallaoued da dreiñ o selloù war-du Amerika ma rankas ar Spagnoled buanaat an trevadenniñ en douaroù nevez-kavet ganto. Jean Ribault a voe e penn un droiad e Florida en 1562 ha René Goulaine de Laudonnière, en 1564, a savas Fort Caroline, ur porzh evit hugunoded c'hall, hag a voe anvet Vacapilatca gant ar Spagnoled pa voe kemeret gante goude, hag a zo bremañ e kêr Jacksonville, .\nEn 1565 e voe arsailhet Fort Caroline, pe ar pezh a chome anezhañ, gant Menéndez de Avilés hag Amerindianed Saturigua, ha lazhet an holl soudarded c'hall, war-bouez ar gatoliked, ha badezet al lec'h San Mateo. Daou vloaz goude e voe lazhet an holl Spagnoled gant Dominique de Gourges pa adkemeras ar c'hreñvlec'h. En 1586 e teuas ar morlaer saoz Francis Drake da zistruj San Agustín.\nEn 1702 e teuas ar c'horonal saoz James Moore gant Amerindianed Creek da arsailhañ adarre kreñvlec'h spagnol San Agustín met n'halljont ket e gemer. En 1704 ez eas Moore gant e soudarded da lakaat an tan e misionoù spagnol hanternoz Florida ha da zrouklazhañ ar vroiz o devoa darempredoù mat gant ar Spagnoled.\nEn 1719 e teuas ar c'hallaoued da aloubiñ trevadenn spagnol  Panzacola\nTrevadenn saoz (1763-1784)Aozañ\nAdtapet diwar « https://br.wikipedia.org/w/index.php?title=Florida_spagnol&oldid=1855262 »


Vogalenn nann-silabennek - Wikipedia\nEr yezhoniezh e vez implijet an termen vogalenn nann-silabennek (saoz.: non-syllabic vowel) evit komz eus ur sonenn vogalennheñvel ha n'eo ket kraoñell ur silabenn pe ur mora, da lâret eo n'eo ket rann bouezusañ ar silabenn.\nE yezhoù zo, en o zoues ar japaneg ha meur a yezh polinzek, e rank pep elfenn vogalennek talvzout d'ur silabenn pe d'ur mora a-bezh.\nE meur a yezh all, avat, en o zouez ar brezhoneg, e kaver meur a diftongenn.\nAlies e vez treuzskrivet sonennoù vogalennek nann-silabennek evel ma vefe kensonennoù dre dostaat anezhe hepmuiken, da skouer:\nlaou [law] (hervez patromoù distagadur brezhoneg Bro-Leon)\nKoulskoude, a-drugarez da dielfennadurioù fonetikel bet kaset da-benn e ouezer eo nebeutoc'h live strizhadur an elfennoù-se kavet e dibenn ur silabenn evit al live strizhadur a glotfe gant ur sonenn dre dostaat rik, da skouer:\nelfennoù vogalennek eo kentoc'h an elfennoù a gaver da dibenn un diftongenn neuze keit ha m'eo kensonennel natur ur sonenn dre dostaat ha neuze e rankfer gallout ober an diforc'h etreze, da lârete eo n'eo ket reizh skrivañ gant ar memes arouezennoù [w] ha [j] sonennoù disheñvel o natur.\nOuzhpenn-se ez eus yezhoù implijet gante heuliadoù diftongennel disheñvel [ao] ~ [au] ha n'haller ket ober gant ar hvelep arouezenn <w> evit o zreuskrivañ o-daou. Evit ober an diforc'h etre degouezhioù a -seurt-se e vez implijet gant al lizherenneg fonetikel etrebroadel ar sin diakritek ispisial [ ̯] skrivet dindan ur vogalenn evit diswel eo nann-vogalennek hag eevels-e e c'heller spisaat ivez live digoradur ur vogalenn nann-silabennek resis kentoc'h evit ober gant an hevelep arouezenn atav, da skouer: [bei̯] e lec'h [bej].\nE spagnoleg (d.s. bacalao, almohada) hag en italianeg (ciao,Edoardo) e kaver un [o] nann-silabennek, disheñvel perzh ar vogalenn nann-silabennek-se diouzh an elfenn hantervogalennek diwezhañ e dibenn an diftongenn [au] ha disheñvel eo an diftongenn italianek e Pao.lo diouzh an diftongenn bortugalek e Pau.lo.\nAdtapet diwar « https://br.wikipedia.org/w/index.php?title=Vogalenn_nann-silabennek&oldid=1853251 »


Emgann Milne Bay - Wikipedia\nEmgann Milne Bay\nPlan Emgann Milne Bay etre ar 25 a viz Eost hag ar 7 a viz Gengolo 1942.\nEmgann Milne Bay, Battle of Milne Bay anavezet ivez evel Operation RE pe emgann Rabi (ラビの戦い) evit Japaniz, a voe un emgann e-pad an Eil Brezel-bed war dachenn Brezel ar Meurvor Habask. Padet e oa etre ar 25 a viz Eost hag ar 7 a viz Gwengolo 1942 hag ennañ e oa enebet lu Stadoù-Unanet Amerika ha lu Aostralia, hag ar vegenn eus Morlu impalaeriezh Japan anvet Kaigun Tokubetsu Rikusentai. Un trec'h e voe evit ar Gevredidi.\nTank japanat Type 95 Ha-Go distrujet.\nNerzhioù Japan, harpet gant daou dank lijer, a dagas daou aerborzh lec'hiet e Bae Milne e Reter Ginea Nevez. Dre titouroù fall ar spierezh, ar japaniz ne oant ket kelaouet e oa kreñv ar gwarnizon aostralian, soñjal a rae dezho ne oa difennet an aerborzhioù nemet gant teir c'hompagnunezh (war-dro 280 soudard).\nDilestret e voe ganto da gentañ penn ur batailhon (800 soudard) d'ar 25 a viz Eost 1942. Ar Gevredidi, dre ar spierezh Ultra, a ouie e vefe eus an dilestradeg hag an nerzhioù o tont. Dre-se e oa bet brasaet ar gwarnizon ha prientet difennoù kreñv.\nEn desped da vezañ taget kreñv war al lec'h dilestrañ, pa oa erruet an nerzh bihan, e voe taget gant kirri-nij brezel kevredet. Ul lodenn eus an nerzh-kasjapanat a oa bet distrujet a-raok dilestrañ a-dreñv lec'hioù difenn al lu aostralian.\nAr japaniz a gendalc'has an dagadenn memestra en ur redek buan er janglenn ha mont war-zu an aerborzhioù evel rakwelet. Stourmoù taer a voe etre int ha bezenoù Aostralia, ar re-se o vezañ kentañ linenn difenn ar Gevredidi. Bountet e voe warno ha rediet e voent da gilañ, met kaset e voe un harp dic'hortoz d'ar Japaniz, ar Second Australian Imperial Force savet gant soudarded arbennikaet mat. Gant sikour an harp-se ha mestroni an oabl ar Gevredidi a dale ouzh an tagadennoù lies.\nArgadenn gant ar Kaigun Tokubetsu Rikusentai e Ginea Nevez e 1942.\nO vezañ beuzet gant un niver uheloc'h a difennerien, hep harp ha gant kolloù kalz brasoc'h evit raksoñjet, morlu impalaeriezh Japan a voe rediet da skampañ kuit. Un nebeud soudarded eus Japan a gendalc'has ar stourm betek ar 7 a viz Gwengolo 1942.\nAdtapet diwar « https://br.wikipedia.org/w/index.php?title=Emgann_Milne_Bay&oldid=1799641 »\nKemmoù diwezhañ degaset d'ar bajenn-mañ d'an 10 Gou 2018, da 19:42.